
ANEXA I

REZUMATUL CARACTERISTICILOR PRODUSULUI

1.	DENUMIREA COMERCIALĂ A MEDICAMENTULUI

Zarzio 30 MU/0,5 ml soluţie injectabilă sau perfuzabilă în seringă preumplută
Zarzio 48 MU/0,5 ml soluţie injectabilă sau perfuzabilă în seringă preumplută


2.	COMPOZIŢIA CALITATIVĂ ŞI CANTITATIVĂ

Zarzio 30 MU/0,5 ml soluţie injectabilă sau perfuzabilă în seringă preumplută
Fiecare ml de soluţie conţine 60 milioane unităţi (MU) (echivalent cu 600 micrograme (μg)) de filgrastim*.
Fiecare seringă preumplută conţine 30 MU (echivalent cu 300 μg) de filgrastim în 0,5 ml.

Zarzio 48 MU/0,5 ml soluţie injectabilă sau perfuzabilă în seringă preumplută
Fiecare ml de soluţie conţine 96 milioane unităţi (MU) (echivalent cu 960 micrograme (μg)) de filgrastim*.
Fiecare seringă preumplută conţine 48 MU (echivalent cu 480 μg) de filgrastim în 0,5 ml.

* factor uman de stimulare a coloniilor formatoare de granulocite (G‑CSF), metionilat recombinant, produs pe E. coli prin tehnologie ADN recombinant.

Excipient cu efect cunoscut
Fiecare ml de soluţie conţine 50 mg sorbitol (E420).
Pentru lista tuturor excipienţilor, vezi pct. 6.1.


3.	FORMA FARMACEUTICĂ

Soluţie injectabilă sau perfuzabilă în seringă preumplută (injecţie sau perfuzie)
Soluţie limpede, incoloră până la uşor gălbuie.


4.	DATE CLINICE

4.1	Indicaţii terapeutice

Reducerea duratei neutropeniei şi a incidenţei neutropeniei febrile la pacienţi trataţi cu chimioterapie citotoxică stabilită pentru tumori maligne (cu excepţia leucemiei mieloide cronice şi a sindroamelor mielodisplazice) şi reducerea duratei neutropeniei la pacienţi cărora li se efectuează terapie mieloablativă urmată de transplant de măduvă osoasă, consideraţi a avea un risc crescut de neutropenie severă prelungită.

Siguranţa şi eficacitatea filgrastimului sunt similare la adulţii şi copiii cărora li se administrează chimioterapie citotoxică.

Mobilizarea celulelor progenitoare din sângele periferic (CPSP).

La pacienţi, copii sau adulţi, cu neutropenie congenitală severă, ciclică sau idiopatică, cu număr absolut de neutrofile (NAN) ≤ 0,5 × 109/l şi cu antecedente de infecţii severe sau recurente, administrarea îndelungată a filgrastimului este indicată pentru a creşte numărul de neutrofile şi pentru a reduce incidenţa şi durata evenimentelor legate de infecţii.

Tratamentul neutropeniei persistente (NAN ≤ 1,0 × 109/l) la pacienţi cu infecţie HIV avansată, pentru a reduce riscul infecţiilor bacteriene, atunci când alte opţiuni de management al neutropeniei sunt inadecvate.

4.2	Doze şi mod de administrare

Tratamentul cu Filgrastim trebuie administrat numai în colaborare cu un centru oncologic care are experienţă în tratamentul cu G‑CSF şi în hematologie şi care dispune de facilităţile necesare pentru diagnostic. Procedurile de mobilizare şi afereză trebuie efectuate în colaborare cu un centru de hematologie-oncologie cu suficientă experienţă în acest domeniu şi în care monitorizarea celulelor progenitoare hematopoietice poate fi efectuată corect.

Chimioterapia citotoxică stabilită

Doze

Doza recomandată de filgrastim este de 0,5 MU/kg/zi (5 μg/kg/zi). Prima doză de filgrastim trebuie administrată cu cel puţin 24 de ore după chimioterapia citotoxică. În studiile clinice randomizate, a fost utilizată o doză de 230 μg/m2/zi administrată subcutanat (între 4,0 şi 8,4 μg/kg/zi).

Dozajul zilnic cu filgrastim trebuie continuat până când s-a depăşit numărul minim aşteptat de neutrofile, iar numărul de neutrofile a revenit în intervalul normal. În urma chimioterapiei stabilite pentru tumori solide, limfoame şi leucemia limfoidă, se aşteaptă ca durata tratamentului necesar pentru a îndeplini aceste criterii să fie de până la 14 zile. În urma tratamentului de inducţie şi consolidare pentru leucemia mieloidă acută, durata tratamentului poate fi substanţial mai lungă (până la 38 zile), în funcţie de tipul, doza şi schema chimioterapiei citotoxice utilizate.

La pacienţii cărora li se administrează chimioterapie citotoxică, o creştere tranzitorie a numărului de neutrofile este observată de obicei la 1‑2 zile de la iniţierea terapiei cu filgrastim. Cu toate acestea, pentru un răspuns terapeutic susţinut, terapia cu filgrastim nu trebuie întreruptă înainte ca numărul minim aşteptat de neutrofile să fie depăşit şi numărul de neutrofile să revină în intervalul normal. Nu se recomandă întreruperea prematură a terapiei cu filgrastim înainte de momentul atingerii numărului minim aşteptat de neutrofile.

Mod de administrare

Filgrastim poate fi administrat sub formă de injecţii zilnice subcutanate sau sub formă de perfuzie intravenoasă zilnică, diluat în soluţie de glucoză 5%, administrată pe o durată de 30 de minute (vezi pct. 6.6). Calea de administrare subcutanată este preferată în majoritatea cazurilor. Un studiu în care s-a administrat o doză unică a scos în evidenţă faptul că doza administrată pe cale intravenoasă poate scădea durata efectului. Nu este clară relevanţa clinică a acestei constatări în cazul administrării unor doze repetate. Alegerea căii de administrare trebuie să depindă de circumstanţele clinice individuale.

Pacienţi trataţi cu terapie mieloablativă urmată de transplant de măduvă osoasă

Doze

Doza iniţială de filgrastim recomandată este de 1,0 MU/kg/zi (10 μg/kg/zi). Prima doză de filgrastim trebuie administrată la cel puţin 24 de ore după chimioterapia citotoxică şi la cel puţin 24 de ore de la infuzia de măduvă osoasă.

Odată ce numărul minim de neutrofile a fost depăşit, doza zilnică de filgrastim trebuie ajustată treptat, în funcţie de răspunsul neutrofilelor, după cum urmează:

	Număr de neutrofile
	Ajustarea dozei de filgrastim

	> 1,0 × 109/l pentru 3 zile consecutiv
	Reducere la 0,5 MU/kg/zi (5 μg/kg/zi)

	În continuare, dacă NAN rămâne > 1,0 × 109/l pentru încă 3 zile consecutiv
	Întreruperea tratamentului cu filgrastim 

	Dacă NAN scade la < 1,0 × 109/l în timpul perioadei de tratament, doza de filgrastim trebuie crescută din nou, conform paşilor de mai sus

	NAN = număr absolut de neutrofile



Mod de administrare

Filgrastim poate fi administrat sub formă de perfuzie intravenoasă administrată pe o durată de 30 de minute sau 24 de ore sau administrată prin perfuzie subcutanată continuă pe o durată de 24 de ore. Filgrastim trebuie diluat în 20 ml de soluţie de glucoză 5% (vezi pct. 6.6).

Pentru mobilizarea CPSP la pacienţii cărora li se efectuează terapie mielosupresivă sau mieloablativă urmată de transplant de celule CPSP autologe

Doze

Pentru mobilizarea CPSP, doza recomandată de filgrastim, când este utilizat în monoterapie, este de 1,0 MU/kg/zi (10 μg/kg/zi), timp de 5‑7 zile consecutiv. Timpul de leucafereză: 1 sau 2 leucafereze în zilele 5 şi 6 sunt, deseori, suficiente. În alte circumstanţe, pot fi necesare leucafereze suplimentare. Administrarea filgrastimului trebuie menţinută până la ultima leucafereză.

Doza recomandată de filgrastim pentru mobilizarea CPSP după chimioterapia mielosupresivă este de 0,5 MU/kg/zi (5 μg/kg/zi), din prima zi după terminarea chimioterapiei, până când numărul minim aşteptat de neutrofile a fost depăşit, iar numărul de neutrofile a revenit în intervalul normal. Leucafereza trebuie efectuată în timpul perioadei în care NAN creşte de la < 0,5 × 109/l la > 5,0 × 109/l. Pentru pacienţii cărora nu li s-a administrat chimioterapie extensivă, o singură leucafereză, este adesea, suficientă. În alte circumstanţe, sunt recomandate leucafereze suplimentare.

Mod de administrare

Filgrastim pentru mobilizarea CPSP, utilizat în monoterapie:
Filgrastim poate fi administrat sub formă de perfuzie subcutanată continuă pe o durată de 24 de ore sau prin injecţie subcutanată. Pentru perfuzii, filgrastim trebuie diluat cu 20 ml soluţie de glucoză 5% (vezi pct. 6.6).

Filgrastim pentru mobilizarea CPSP după chimioterapie mielosupresivă:
Filgrastim trebuie administrat prin injecţie subcutanată.

Pentru mobilizarea CPSP la donatorii normali, înainte de transplantul de CPSP alogene

Doze

Pentru mobilizarea CPSP la donatorii normali, filgrastim trebuie administrat în doză de 1,0 MU/kg/zi (10 μg/kg/zi), timp de 4‑5 zile consecutiv. Leucafereza trebuie începută în ziua 5 şi continuată până în ziua 6, dacă este necesar, pentru a colecta 4 × 106 celule CD34+ /kg greutate corporală primitor.

Mod de administrare

Filgrastim trebuie administrat prin injecţie subcutanată.

La pacienţii cu neutropenie cronică severă (NCS)

Doze

Neutropenie congenitală:
Doza iniţială recomandată este de 1,2 MU/kg/zi (12 μg/kg/zi), în doză unică sau în doze divizate.

Neutropenie idiopatică sau ciclică:
Doza iniţială recomandată este de 0,5 MU/kg/zi (5 μg/kg/zi), în doză unică sau în doze divizate.

Ajustările dozei:
Filgrastim trebuie administrat zilnic prin injecţie subcutanată, până când numărul de neutrofile a fost atins şi poate fi menţinut la mai mult de 1,5 × 109/l. Când s­a obţinut răspunsul, trebuie stabilită doza minimă eficace pentru a menţine această valoare. Administrarea zilnică pe termen lung este necesară pentru a menţine un număr adecvat de neutrofile. După 1‑2 săptămâni de terapie, doza iniţială poate fi dublată sau redusă la jumătate, în funcţie de răspunsul pacientului. Ulterior, doza poate fi ajustată individual, la intervale de 1‑2 săptămâni, pentru a menţine numărul mediu de neutrofile între 1,5 × 109/l şi 10 × 109/l. O schemă de creştere mai rapidă a dozei poate fi luată în considerare la pacienţii care prezintă infecţii severe. În studiile clinice, 97% dintre pacienţii care au răspuns la tratament au prezentat un răspuns complet la doze ≤ 24 μg/kg/zi. Nu s­a stabilit siguranţa pe termen lung a administrării filgrastimului în doze de peste 24 μg/kg/ zi la pacienţii cu NCS.

Mod de administrare

Neutropenie congenitală, idiopatică sau ciclică: Filgrastim trebuie administrat prin injecţie subcutanată.

La pacienţii cu infecţie cu HIV

Doze

Pentru remiterea neutropeniei:
Doza iniţială recomandată de filgrastim este de 0,1 MU/kg/zi (1 μg/kg/zi), cu creştere treptată până la maximum 0,4 MU/kg/zi (4 μg/kg/zi) până când se atinge un număr normal de neutrofile şi care poate fi menţinut (NAN > 2,0 × 109/l). În studiile clinice, > 90% dintre pacienţi au răspuns la aceste doze, determinând remisia neutropeniei într­o perioadă mediană de 2 zile.

La un număr mic de pacienţi (< 10%), au fost necesare doze de până la 1,0 MU/kg/zi (10 μg/kg/zi) pentru a obţine remisia neutropeniei.

Pentru menţinerea numărului normal de neutrofile:
Când s­a obţinut remisia neutropeniei, trebuie stabilită doza minimă eficace pentru a menţine un număr normal de neutrofile. Se recomandă ajustarea dozei iniţiale prin administrarea la intervale de două zile a dozei de 30 MU/zi (300 μg/zi). Poate fi necesară ajustarea ulterioară a dozei, în funcţie de numărul absolut de neutrofile (NAN) al pacientului, pentru a menţine numărul de neutrofile la valori > 2,0 × 109/l. În studiile clinice, au fost necesare doze de 30 MU/zi (300 μg/zi), timp de 1‑7 zile per săptămână, pentru a menţine NAN > 2,0 × 109/l, mediana frecvenţei dozei fiind de 3 zile pe săptămână. Administrarea pe termen lung poate fi necesară pentru a menţine NAN > 2,0 × 109/l.

Mod de administrare

Pentru remiterea neutropeniei sau menţinerea unui număr normal de neutrofile: Filgrastim trebuie administrat prin injecţie subcutanată.

Vârstnici

Studiile clinice cu filgrastim au inclus un număr mic de pacienţi vârstnici, însă nu s­au efectuat studii speciale la această grupă şi, în consecinţă, nu se pot efectua recomandări specifice privind dozele.

Insuficienţă renală

Studiile cu filgrastim la pacienţii cu insuficienţă severă a funcţiei renale sau hepatice demonstrează că acesta prezintă un profil farmacocinetic şi farmacodinamic similar cu cel observat la subiecţii sănătoşi. Ajustarea dozei nu este necesară în aceste circumstanţe.

Utilizarea la copii şi adolescenţi în cazuri de NCS şi cancer

Şaizeci şi cinci de procente dintre pacienţii investigaţi în programul studiului cu NCS aveau vârsta sub 18 ani. Eficacitatea tratamentului a fost clară pentru această grupă de vârstă, care a inclus cei mai mulţi pacienţi cu neutropenie congenitală. Nu au existat diferenţe în profilele de siguranţă pentru pacienţii copii şi adolescenţi cărora li s­a administrat tratament pentru NCS.

Datele provenite din studiile clinice efectuate la copii şi adolescenţi indică faptul că siguranţa şi eficacitatea filgrastimului sunt similare atât la adulţii cât şi la copiii cărora li se administrează chimioterapie citotoxică.

Doze

Recomandările privind dozajul la copii şi adolescenţi sunt similare celor de la adulţii cărora li se administrează chimioterapie citotoxică mielosupresivă.

Mod de administrare

Seringa preumplută nu este concepută pentru a măsura volume mai mici de 0,3 ml datorită mecanismului cu arc. Dozele mai mici de 0,3 ml nu trebuie administrate cu acest produs. 

Dacă este necesar, soluţia injectabilă poate fi diluată (vezi pct. 6.6).


4.3	Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1.

4.4	Atenţionări şi precauţii speciale pentru utilizare

Trasabilitate

Pentru a avea sub control trasabilitatea factorilor de stimulare a coloniilor formatoare de granulocite (G­CSF), numele și numărul lotului medicamentului administrat trebuie înregistrate cu atenție.

Atenţionări speciale și precauții pentru indicații terapeutice diferite

Hipersensibilitate

La pacienţii trataţi cu filgrastim s­au raportat reacţii de hipersensibilitate, inclusiv reacţii anafilactice, care au apărut în cursul tratamentului iniţial sau ulterior. Întrerupeţi definitiv tratamentul cu Zarzio la pacienţii cu hipersensibilitate semnificativă clinic. Nu se administrează Zarzio la pacienţii cu antecedente de hipersensibilitate la filgrastim sau pegfilgrastim.

Reacții adverse pulmonare

După administrarea G‑CSF, s­au raportat reacţii adverse pulmonare, în special boală pulmonară interstiţială. Pacienţii cu antecedente recente de infiltrate pulmonare sau pneumonie pot fi expuşi unui risc crescut. Apariţia unor semne pulmonare, cum sunt tuse, febră şi dispnee, în asociere cu semne radiologice de infiltrate pulmonare şi deteriorarea funcţiei pulmonare pot fi semne preliminare ale sindromului de detresă respiratorie acută (SDRA). În aceste cazuri, tratamentul cu filgrastim trebuie întrerupt şi se va administra tratamentul adecvat.

Glomerulonefrită

A fost raportată glomerulonefrita la pacienţii cărora li s-a administrat filgrastim şi pegfilgrastim. În general, cazurile de glomerulonefrită s-au remis după reducerea dozei sau oprirea administrării filgrastimului şi pegfilgrastimului. Se recomandă monitorizarea sumarului de urină.

Sindrom de permeabilitate capilară

După administrarea factorului de stimulare a coloniilor granulocitare s­a raportat sindrom de permeabilitate capilară care este caracterizat prin hipotensiune arterială, hipoalbuminemie, edeme și hemoconcentraţie și care poate pune viața în pericol în cazul întârzierii aplicării tratamentului corect. Pacienţii care au dezvoltat simptome ale sindromului de permeabilitate capilară trebuie monitorizaţi îndeaproape și trebuie să li se administreze tratament simptomatic standard, care poate necesita utilizarea măsurilor de terapie intensivă (vezi pct. 4.8).

Splenomegalie și ruptură splenică

După administrarea de filgrastim, la donatori normali şi la pacienţi s­au raportat cazuri, în general asimptomatice, de splenomegalie şi cazuri de ruptură splenică. Unele cazuri de ruptură splenică au fost letale. În consecinţă, mărimea splinei trebuie monitorizată cu atenţie (de exemplu prin examinare clinică, ecografie). Diagnosticul de ruptură splenică trebuie luat în considerare în cazul donatorilor şi/sau pacienţilor care prezintă dureri la nivelul etajului abdominal superior stâng sau dureri de acromion. S­a observat că scăderile dozelor de filgrastim încetinesc sau opresc evoluţia măririi splenice la pacienții cu neutropenie cronică severă și la 3% dintre pacienţi a fost necesară o splenectomie.

Creşterea celulelor maligne

G-CSF poate promova creşterea celulelor mieloide in vitro şi se pot observa efecte similare asupra unor celule nemieloide in vitro.

Sindrom mielodisplazic sau leucemie granulocitară cronică

Siguranţa şi eficacitatea administrării filgrastimului la pacienţi cu sindrom mielodisplazic sau cu leucemie granulocitară cronică nu au fost stabilite. Filgrastim nu este indicat pentru utilizare în aceste condiţii. Se recomandă atenţie deosebită pentru a face diferența dintre diagnosticul transformării blastice din leucemia granulocitară cronică și diagnosticul leucemiei mieloide acute.

Leucemie mieloidă acută

Având în vedere datele limitate de siguranţă şi eficacitate la pacienţii cu leucemie mieloidă acută (LMA) secundară, filgrastim trebuie administrat cu precauţie. Siguranţa şi eficacitatea administrării filgrastimului la pacienţii cu LMA de novo, cu vârstă < 55 ani şi cu date citogenetice cu prognostic bun [t(8;21), t(15;17) şi inv(16)] nu au fost stabilite.

Trombocitopenie

La pacienții cărora li s­a administrat filgrastim s­a raportat trombocitopenie. Numărul de trombocite trebuie monitorizat cu atenţie, în special în timpul primelor săptămâni de terapie cu filgrastim. În cazul pacienților cu neutropenie cronică severă care dezvoltă trombocitopenie (număr de trombocite < 100 × 109/l), trebuie luată în considerare întreruperea temporară sau reducerea dozei de filgrastim.

Leucocitoză

La mai puţin de 5% dintre pacienţii cărora li s­a administrat filgrastim în doze mai mari de 0,3 MU/kg/zi (3 μg/kg/zi) s­au observat valori ale numărului leucocitelor egale sau mai mari de 100 × 109/l. Nu s­au raportat reacţii adverse care să poată fi atribuite direct acestui grad de leucocitoză. Cu toate acestea, având în vedere riscurile potenţiale asociate cu leucocitoza severă, în timpul terapiei cu filgrastim trebuie efectuată numărătoarea leucocitelor la intervale periodice. Dacă numărul leucocitelor depăşeşte 50 × 109/l după atingerea numărului minim aşteptat, administrarea filgrastimului trebuie întreruptă imediat. În cazul în care este utilizat pentru mobilizarea CPSP, administrarea de filgrastim trebuie întreruptă sau doza acestuia trebuie redusă dacă numărul de leucocite creşte la > 70 × 109/l.

Imunogenicitate

Similar tuturor proteinelor folosite în scop terapeutic, există un potenţial imunogenic. Rata de generare a anticorpilor faţă de filgrastim este, în general, scăzută. Aşa cum se aşteaptă pentru toate medicamentele biologice, se formează anticorpi de legare; cu toate acestea, până în prezent aceştia nu s­au asociat cu activitate neutralizantă.

Atenționare specială și precauții asociate comorbidităților

Precauții speciale în cazul anemiei falciforme în formă heterozigotă şi anemiei falciforme

La pacienţii cu anemie falciformă în formă heterozigotă sau cu anemie falciformă, au fost raportate crize de siclemie, în unele cazuri letale, asociate cu administrarea de filgrastim. Astfel, medicii trebuie să fie atenţi când prescriu filgrastim la pacienţii cu anemie falciformă în formă heterozigotă sau bolnavii cu anemie falciformă.

Osteoporoză

Monitorizarea densităţii oaselor poate fi indicată la pacienţi cu osteopatii osteoporotice subiacente, care urmează terapie continuă cu filgrastim timp de peste 6 luni.

Precauții speciale la pacienții cu cancer

Filgrastim nu trebuie utilizat pentru a creşte doza de chimioterapie citotoxică peste schemele de tratament stabilite.

Riscurile asociate cu doze crescute de chimioterapie

Sunt necesare precauţii speciale în tratamentul pacienţilor cu doze mari de chimioterapice, deoarece nu s­a demonstrat îmbunătăţirea evoluţiei tumorilor, iar dozele crescute de chimioterapice pot duce la toxicităţi crescute, inclusiv efecte cardiace, pulmonare, neurologice şi dermatologice (consultaţi informațiile de prescriere ale medicamentelor chimioterapice specifice utilizate).

Efectul chimioterapiei asupra eritrocitelor și trombocitelor

Monoterapia cu filgrastim nu exclude trombocitopenia şi anemia cauzate de chimioterapia mielosupresivă. Din cauza posibilităţii administrării unor doze mai mari de chimioterapice (de exemplu doze complete, pe baza schemei prescrise), pacientul poate prezenta un risc mai mare de trombocitopenie şi anemie. Se recomandă monitorizarea periodică a numărului de trombocite şi a hematocritului. Sunt necesare precauţii speciale când se administrează chimioterapice în monoterapie sau în asociere, despre care este cunoscut faptul că provoacă trombocitopenie severă. 

S­a demonstrat că utilizarea CPSP mobilizate de către filgrastim reduce gravitatea şi durata trombocitopeniei cauzate de chimioterapia mielosupresivă sau mieloablativă.

Sindromul mielodisplazic și leucemia mieloidă acută la pacienții cu cancer mamar și pulmonar

În studiul observațional derulat după punerea pe piață, sindromul mielodisplazic (SMD) și leucemia mieloidă acută (LMA) au fost asociate cu utilizarea pegfilgrastim, un medicament G-CSF alternativ, împreună cu chimioterapie și/sau radioterapie la pacienții cu cancer mamar sau pulmonar. Nu s-a observat o asociere similară între filgrastim și SMD/LMA. Cu toate acestea, pacienții cu cancer mamar sau pulmonar trebuie monitorizați pentru depistarea apariției semnelor și simptomelor de SMD/LMA.

Alte precauţii speciale

Nu s­au studiat efectele filgrastimului la pacienţii cu celule progenitoare mieloide reduse substanţial. Filgrastimul acţionează în principal asupra precursorilor neutrofilelor, exercitându­şi efectele prin creşterea numărului de neutrofile. Prin urmare, la pacienţii cu număr redus de precursori, răspunsul neutrofilelor poate fi diminuat (cum sunt cei cărora li se administrează radioterapie pe suprafeţe mari sau chimioterapie intensivă sau cei cu tumori infiltrate în măduva osoasă).

La pacienţii cărora li s­au administrat doze mari de chimioterapie urmată de transplant s­au raportat tulburări vasculare, inclusiv boală veno­ocluzivă şi tulburări ale volumului de lichide.

Au existat raportări cu privire la boala grefă contra gazdă (BGcG) şi decese la pacienţi cărora li s­a administrat G-CSF după transplant alogen de măduvă osoasă (vezi pct. 4.8 şi 5.1).

Activitatea hematopoietică crescută a măduvei osoase ca răspuns la terapia cu factor de creştere a fost asociată cu anomalii tranzitorii la scanările sistemului osos. Acest fapt trebuie luat în considerare când se interpretează rezultatele explorării imagistice a sistemului osos.

Aortita a fost raportată la subiecți sănătoși și la pacienți diagnosticați cu cancer după administrarea G-CSF. Printre simptomele prezentate se numără febră, durere abdominală, maleză, durere la nivelul spatelui și creștere a valorilor markerilor inflamatori (de exemplu proteina C reactivă și numărul de globule albe din sânge). În majoritatea cazurilor, aortita a fost diagnosticată prin scanare CT și s-a vindecat după întreruperea administrării de G-CSF. Vezi și pct. 4.8.

Precauții speciale pentru pacienții supuși mobilizării CPSP

Mobilizare

Nu există studii prospective randomizate care să compare cele două metode de mobilizare recomandate (filgrastim în monoterapie sau în asociere cu chimioterapia de mielosupresie), în cadrul aceleiaşi grupe de pacienţi. Gradul devariaţie între pacienţi şi între determinările de laborator ale numărului celulelor CD34+ semnifică faptul că efectuarea unei comparaţii directe între studii diferite este dificilă. În consecinţă, este dificil de recomandat o metodă optimă. Alegerea metodei de mobilizare trebuie considerată în raport cu obiectivele generale ale tratamentului pentru un anumit pacient.

Expunere anterioară la medicamente citotoxice

Pacienţii cărora li s­a efectuat anterior terapie mielosupresivă foarte intensă pot să nu prezinte o mobilizare suficientă a CPSP pentru a atinge numărul minim recomandat (≥ 2,0 × 106 CD34+ celule/kg) sau accelerarea refacerii trombocitelor în aceeaşi măsură.

Unele medicamente citotoxice prezintă toxicitate specială faţă de efectivul de celule progenitoare hematopoietice şi pot afecta în mod negativ mobilizarea acestor celule. Medicamente cum sunt melfalanul, carmustina (BCNU) sau carboplatina pot scădea producţia de celule progenitoare când sunt administrate pe perioade prelungite, înaintea încercărilor de mobilizare a celulelor progenitoare. Cu toate acestea, s­a demonstrat că administrarea de melfalan, carboplatină sau BCNU în asociere cu filgrastim este eficace în mobilizarea celulelor progenitoare. Când se intenţionează să se efectueze un transplant cu CPSP, se recomandă planificarea procedurii de mobilizare a celulelor stem încă de la începutul tratamentului pacientului. La aceşti pacienţi, o atenţie deosebită trebuie acordată numărului de celule progenitoare mobilizate înainte de administrarea chimioterapiei în doze mari. Dacă rezultatele sunt inadecvate, conform criteriilor menţionate mai sus, trebuie avute în vedere tratamente alternative, care nu implică suport de celule progenitoare.

Estimarea producţiei de celule progenitoare

Pentru a estima numărul de celule progenitoare recoltate de la pacienţii trataţi cu filgrastim, o atenţie deosebită trebuie acordată metodei de cuantificare. Rezultatele analizei numărului de celule CD34+ prin citometrie în flux variază în funcţie de metodologia precisă utilizată; recomandările cu privire la estimările numerice, bazate pe studii în alte laboratoare, trebuie interpretate cu atenţie.

Analiza statistică a relaţiei între numărul de celule CD34+ reperfuzate şi ritmul de refacere a trombocitelor după chimioterapia în doze mari indică o relaţie complexă, dar continuă.

Recomandarea unei producţii minime de ≥ 2,0 × 106 CD34+ celule/kg se bazează pe datele publicate, care demonstrează o refacere hematologică adecvată. Producţiile în exces faţă de aceasta par a fi corelate cu o recuperare mai rapidă, cele mai mici cu o refacere mai lentă.

Precauții speciale în cazul donatorilor sănătoşi ce vor efectua mobilizarea CPSP

Mobilizarea CPSP nu generează un avantaj clinic direct la donatorii sănătoşi şi trebuie luată în considerare numai pentru transplantul de celule stem alogene.

Mobilizarea CPSP trebuie avută în vedere numai la donatorii care îndeplinesc criteriile de eligibilitate normale, clinice şi de laborator pentru donarea de celule stem; o atenţie deosebită trebuie acordată valorilor hematologice şi prezenţei bolilor infecţioase.

Siguranţa şi eficacitatea filgrastimului la donatorii sănătoşi cu vârste < 16 ani sau > 60 ani nu au fost evaluate.

După administrarea de filgrastim şi leucafereză s­a observat trombocitopenie tranzitorie (trombocite < 100 × 109/l) la 35% dintre subiecţii studiaţi. Dintre aceştia, în două cazuri s­a raportat un număr de trombocite < 50 × 109/l, atribuit procedurii de leucafereză.

Dacă este necesară mai mult de o leucafereză, trebuie acordată o atenţie deosebită donatorilor cu număr de trombocite < 100 × 109/l înaintea efectuării leucaferezei; în general, afereza nu trebuie efectuată dacă numărul trombocitelor este < 75 × 109/l.

Leucafereza nu trebuie efectuată la donatorii cărora li s­a administrat tratament anticoagulant sau care suferă de anomalii cunoscute ale hemostazei.

Donatorii cărora li se administrează G‑CSF pentru mobilizarea CPSP trebuie monitorizaţi până când indicii hematologici revin la valori normale.

Precauții speciale în cazul primitorilor de CPSP alogene mobilizate cu filgrastim

Datele actuale indică faptul că interacţiunile imunologice între grefele CPSP alogene şi primitor pot fi asociate cu un risc crescut de boli acute şi cronice grefă contră gazdă (BGcG), comparativ cu transplantul de măduvă osoasă.

Precauții speciale în cazul pacienților NCS

Filgrastim nu trebuie administrat la pacienţi cu neutropenie congenitală severă care dezvoltă leucemie sau la care există dovezi de evoluţie spre leucemie.

Numărul de celule sanguine

Pot apărea şi alte modificări ale celulelor sanguine, inclusiv anemie şi creşteri tranzitorii ale celulelor progenitoare mieloide, care necesită monitorizarea atentă a numărului de celule.

Transformarea în leucemie sau sindrom mielodisplazic

Trebuie acordată o atenţie deosebită în diagnosticarea neutropeniilor cronice severe (NCS), pentru a le diferenţia de alte tulburări hematopoietice, cum sunt anemia aplastică, mielodisplazia şi leucemia mieloidă. Înaintea tratamentului trebuie efectuată o hemogramă completă cu formula leucocitară şi numărătoarea trombocitelor şi o evaluare a morfologiei măduvei osoase şi a cariotipului.

În studiile clinice, s­a observat o frecvenţă mică (aproximativ 3%) a sindroamelor mielodisplazice (SMD) sau a leucemiei la pacienţi cu NCS, cărora li s­a administrat filgrastim. Această observaţie s­a făcut numai la pacienţii cu neutropenie congenitală. SMD şi leucemia sunt complicaţii naturale ale bolii şi nu există o corelaţie sigură cu terapia cu filgrastim. Un subgrup de aproximativ 12% dintre pacienţii cărora li s­au efectuat evaluări citogenetice normale la momentul iniţial a prezentat ulterior anomalii, inclusiv monosomia 7, la evaluările repetate, de rutină. În prezent, nu se cunoaşte cu exactitate dacă tratamentul pe termen lung la pacienţii cu NCS predispune aceşti pacienţi la anomalii citogenetice, SMD sau transformare leucemică. Se recomandă efectuarea unor examinări morfologice şi citogenetice ale măduvei osoase la pacienţi, la intervale regulate (aproximativ la intervale de 12 luni).

Alte precauţii speciale

Trebuie excluse cauzele de neutropenie tranzitorie, cum sunt infecţiile virale.

Hematuria a apărut frecvent, iar proteinuria a apărut la un număr mic de pacienţi. Pentru a monitoriza aceste evenimente trebuie efectuate analize periodice ale urinei.

Siguranţa şi eficacitatea la nou­născuţi şi la pacienţii cu neutropenie autoimună nu au fost stabilite.

Precauții speciale în cazul pacienților cu infecţia cu HIV

Numărul de celule sanguine

Numărul absolut de neutrofile (NAN) trebuie monitorizat cu atenţie, în special în timpul primelor săptămâni de terapie cu filgrastim. Unii pacienţi pot răspunde foarte rapid şi printr­o creştere considerabilă a numărului de neutrofile, în urma administrării dozei iniţiale de filgrastim. Se recomandă ca NAN să fie măsurat zilnic, în primele 2‑3 zile de administrare a filgrastimului. Ulterior, se recomandă ca NAN să fie măsurat cel puţin de două ori pe săptămână, în primele două săptămâni şi apoi o dată pe săptămână sau o dată la două săptămâni în timpul terapiei de întreţinere. În timpul administrării la intervale de două zile de doze de 30 MU/zi (300 μg/zi) de filgrastim, pot apărea fluctuaţii mari ale numărului absolut de neutrofile (NAN) al pacientului în timp. Pentru a determina valoarea anterioară administrării a NAN sau a valorii minime a NAN pentru un pacient, se recomandă ca probele de sânge să fie recoltate pentru determinarea NAN imediat înaintea oricărei administrări programate de filgrastim.

Riscul asociat cu dozele crescute de medicamente mielosupresive

Monoterapia cu filgrastim nu exclude trombocitopenia şi anemia cauzate de tratamentele mielosupresive. Ca rezultat al posibilităţii administrării unor doze mai mari sau a unui număr mai mare din aceste medicamente în timpul terapiei cu filgrastim, pacientul poate fi expus unui risc mai mare de apariţie a trombocitopeniei şi anemiei. Se recomandă monitorizarea periodică a numărului de celule sanguine (vezi mai sus).

Infecţii şi afecţiuni maligne care provoacă mielosupresie

Neutropenia poate fi determinată de infecţii oportuniste ale măduvei osoase, cum sunt cele determinate de complexul Mycobacterium avium sau afecţiuni maligne cum este limfomul. La pacienţii cu infecţii ale măduvei osoase sau afecţiuni maligne, trebuie luată în considerare terapia adecvată pentru tratamentul afecţiunii subiacente, pe lângă administrarea de filgrastim pentru tratamentul neutropeniei. Nu s­au stabilit efectele filgrastimului în neutropenia cauzată de infecţiile măduvei osoase sau de afecţiunile maligne.

Excipienţi

Zarzio conţine sorbitol (E420). Pacienții cu intoleranță ereditară la fructoză nu trebuie să utilizeze acest medicament decât dacă este imperios necesar. 

Sugarii și copiii mici (cu vârsta sub 2 ani) nu pot fi încă diagnosticați cu intoleranță ereditară la fructoză. Medicamentele (conținând fructoză) administrate intravenos pot pune în pericol viața și trebuie contraindicate la această populație, cu excepția cazului în care este imperios necesar clinic și nu sunt disponibile alte alternative. 

O anamneză detaliată privind simptomele de intoleranță ereditară la fructoză trebuie efectuată fiecărui pacient înainte de administrarea acestui medicament. 

Acest medicament conţine sodiu mai puţin de 1 mmol (23 mg) per doză, adică practic „nu conţine
sodiu”.

4.5	Interacţiuni cu alte medicamente şi alte forme de interacţiune

Siguranţa şi eficacitatea administrării filgrastimului în aceeaşi zi în care a fost efectuată chimioterapia citotoxică mielosupresivă nu au fost pe deplin stabilite. Având în vedere sensibilitatea celulelor mieloide aflate în diviziune rapidă, la chimioterapia citotoxică mielosupresivă, utilizarea filgrastimului nu este recomandată pe o perioadă de 24 ore înainte şi 24 ore după chimioterapie. Datele preliminare de la un număr mic de pacienţi trataţi concomitent cu filgrastim şi 5‑fluorouracil indică faptul că gravitatea neutropeniei poate fi exacerbată.

Interacţiunile posibile cu alţi factori de creştere hematopoietici şi cu citokine nu au fost încă investigate în studii clinice.

Deoarece litiul facilitează eliberarea de neutrofile, este posibil să potenţeze efectul filgrastimului. Cu toate că această interacţiune nu a fost studiată în mod specific, nu există dovezi cu privire la faptul că asemenea interacţiune ar fi dăunătoare.

4.6	Fertilitatea, sarcina şi alăptarea

Sarcina

Datele provenite din utilizarea filgrastimului la femeile gravide sunt inexistente sau limitate. Studiile la animale au evidenţiat efecte toxice asupra funcţiei de reproducere. S­a constatat o incidenţă crescută a pierderii embrionare la iepurii cu o expunere clinică mult mai mare şi în prezenţa toxicităţii materne (vezi pct. 5.3). Există raportări în literatura de specialitate care demonstrează că filgrastimul traversează membrana placentară la femeile gravide.

Zarzio nu este recomandat în timpul sarcinii.

Alăptarea

Nu se cunoaşte dacă filgrastim/metaboliţii acestuia se excretă în laptele uman. Nu se poate exclude un risc pentru nou­născuți/sugari. Trebuie luată decizia fie de a întrerupe alăptarea, fie de a întrerupe/de a se abține de la tratamentul cu Zarzio, având în vedere beneficiul alăptării pentru copil și beneficiul tratamentului pentru femeie.

Fertilitatea

Filgrastim nu a afectat performanțele de reproducere sau fertilitatea la masculii și femelele de șobolan (vezi pct. 5.3).

4.7	Efecte asupra capacităţii de a conduce vehicule şi de a folosi utilaje

Filgrastim are influență mică asupra capacității de a conduce vehicule sau de a folosi utilaje. În urma administrării de filgrastim pot apărea amețeli (vezi pct. 4.8).

4.8	Reacţii adverse

a.	Rezumatul profilului de siguranţă

Cele mai grave efecte adverse care pot apărea în timpul tratamentului cu filgrastim includ: reacție anafilactică, reacții adverse pulmonare grave (inclusiv pneumonie interstițială și SRDA), sindrom de permeabilitate capilară, splenomegalie/ruptură splenică severă, transformarea în leucemie sau sindrom mielodisplazic la pacienții cu NCS, BGcG la pacienții care primesc transfer alogen de măduvă osoasă sau transplant de celule progenitoare periferice și criză de siclemie la paciențiii cu anemie falciformă.

Cele mai frecvente efecte adverse raportate sunt pirexia, durerea musculo-scheletică (care include durere osoasă, durere de spate, artralgie, mialgie, durere la nivelul extremităţilor, durere musculo­scheletică, durere musculo­scheletică toracică, durere de ceafă), anemia, vărsăturile și greața. În studiile clinice efectuate la pacienţi cu cancer, durerile musculo­scheletice au fost uşoare sau moderate la 10% dintre pacienţi şi severe la 3% dintre pacienţi.

b.	Rezumatul reacţiilor adverse sub formă de tabel

Datele din tabelul de mai jos descriu reacţiile adverse din studiile clinice şi raportările spontane. În cadrul fiecărei grupe de frecvenţă, reacţiile adverse sunt prezentate în ordinea descrescătoare a gravităţii. 

	Clasificarea MedDRA pe aparate, sisteme şi organe
	Reacţii adverse

	
	Foarte frecvente 
(≥ 1/10) 
	Frecvente 
(≥ 1/100 şi < 1/10) 
	Mai puţin frecvente 
(≥ 1/1 000 şi < 1/100) 
	Rare 
(≥ 1/10 000 şi < 1/1 000) 

	Infecții și infestări
	
	Sepsis
Bronșită
Infecție a tractului respirator superior
Infecție a tractului urinar
	
	

	Tulburări hematologice şi limfatice
	Trombocitope-nie
Anemiee

	Splenome-galiea
Valori scăzute ale hemoglobineie
	Leucocitozăa
	Ruptură splenicăa
Criză de anemie falciformă
Hematopoieză extramedulară

	Tulburări ale sistemului imunitar
	
	
	Hipersensibilitate
Hipersensibilitate la medicamenta 
Boala grefă contra gazdăb
	Reacție anafilactică

	Tulburări metabolice şi de nutriţie
	
	Scăderea apetitului alimentare
Valori crescute ale lactat dehidrogenazei sanguine
	Hiperuricemie
Valori crescute ale acidului uric sanguin
	Valori scăzute ale glucozei din sânge
Pseudogutăa
(Condrocalcinoză)
Tulburări ale volumului de lichide

	Tulburări psihice
	
	Insomnie
	
	

	Tulburări ale sistemului nervos
	Cefaleea
	Amețeli
Hipoestezie
Parestezie
	
	

	Tulburări vasculare
	
	Hipertensiune arterială
Hipotensiune arterială 
	Boală veno­ocluzivăd
	Sindrom de permeabilitate capilarăa
Aortită


	Tulburări respiratorii, toracice şi mediastinale
	
	Hemoptizie
Dispnee
Tusea
Durere orofaringianăa,e
Epistaxis
	Sindrom de detresă respiratorie acutăa
Insuficienţă respiratoriea
Edem pulmonara
Hemoragie pulmonară 
Boală pulmonară interstiţialăa
Infiltrate pulmonarea
Hipoxie
	

	Tulburări gastrointestinale
	Diareea,e
Vărsăturia,e
Greaţăa
	Dureri la nivel bucal
Constipaţiee
	
	

	Tulburări hepatobiliare
	
	Hepatomega-lie
Valori crescute ale fosfatazei alcaline
	Valori crescute ale aspartatamino-transferazei
Valori crescute ale gamaglutamiltransferazei
	

	Afecţiuni cutanate şi ale ţesutului subcutanat
	Alopeciea
	Erupţie cutanată tranzitoriea
Eritem
	Erupție cutanată maculopapulară tranzitorie
	Vasculită cutanatăa
Sindrom Sweet (dermatoză acută febrilă neutrofilică)

	Tulburări musculoscheletice şi ale ţesutului conjunctiv
	Dureri musculoscheleticec
	Spasme musculare
	Osteoporoză
	Valori scăzute ale densității oaselor
Exacerbarea artritei reumatoide

	Tulburări renale şi ale căilor urinare
	
	Disurie
Hematurie
	Proteinurie
	Glomerulonefrită
Anomalii ale urinei

	Tulburări generale şi la nivelul locului de administrare
	Obosealăa
Inflamaţie a mucoaselora
Pirexie
	Durere toracicăa
Dureria 
Asteniea
Stare generală de răue
Edem periferice
	Reacție la locul injecției
	

	Leziuni, intoxicații și complicați legate de procedurile utilizate
	
	Reacție la transfuziee
	
	


a Vezi punctul c (Descrierea reacțiilor adverse selectate)
b Au existat raportări de BGcG şi decese la pacienţi după transplant alogen de măduvă osoasă (vezi punctul c)
c Include durere osoasă, durere de spate, artralgie, mialgie, durere la nivelul extremităţilor, durere musculo­scheletică, durere musculo­scheletică toracică, durere de ceafă
d Cazurile au fost observate după punerea pe piaţă, la pacienţi la care s­a efectuat transplant de măduvă osoasă sau mobilizarea CPSP
e Efecte adverse mai frecvente la pacienții cărora li s-a administrat filgrastim comparativ cu placebo și asociate cu sechelele afecțiunii maligne de bază sau cu chimioterapia citotoxică

c.	Descrierea reacţiilor adverse selectate

Hipersensibilitate

În studiile clinice şi după punerea pe piaţă, s­au raportat reacţii de tipul hipersensibilităţii, inclusiv anafilaxie, erupţii cutanate tranzitorii, urticarie, angioedem, dispnee şi hipotensiune arterială, care au apărut în cazul tratamentului iniţial sau al tratamentelor ulterioare. În general, raportările au fost mai frecvente după administrarea i.v.. În unele cazuri, simptomele au reapărut cu întârziere, sugerând o relaţie cauzală. Tratamentul cu filgrastim trebuie întrerupt permanent la pacienţii care prezintă o reacţie alergică gravă.

Efecte adverse pulmonare

În studiile clinice şi după punerea pe piaţă, în unele cazuri, s­au raportat reacţii adverse pulmonare, inclusiv boală pulmonară interstiţială, edem pulmonar şi infiltrate pulmonare, care au evoluat spre insuficienţă respiratorie sau sindrom de detresă respiratorie acută (SRDA), care pot fi letale (vezi pct. 4.4).

Splenomegalie și ruptură splenică

În urma administrării de filgrastim au fost raportate cazuri de splenomegalie și ruptură splenică. Unele cazuri de ruptură splenică au fost letale (vezi pct. 4.4).

Sindrom de permeabilitate capilară

În condiţiile de utilizare a factorilor de stimulare a coloniilor granulocitare, s­au raportat cazuri de sindrom de permeabilitate capilară. Acestea s­au observat la pacienţii cu boli maligne avansate, sepsis, care utilizau medicaţie chimioterapică multiplă sau în cursul aferezei (vezi pct. 4.4).

Vasculită cutanată

La pacienţii trataţi cu filgrastim s­a raportat vasculită cutanată. Nu se cunoaște mecanismul declanșării vasculitei la pacienții cărora li se administrează filgrastim. În cursul tratamentului de lungă durată s­a raportat vasculită la 2% dintre pacienţii cu NCS.

Leucocitoza

La 41% dintre donatori s­a observat leucocitoză (LEU > 50 × 109/l), iar la 35% dintre donatori s­a observat trombocitopenie tranzitorie (trombocite < 100 × 109/l) după administrarea de filgrastim şi leucafereză (vezi pct. 4.4).

Sindrom Sweet

S­au raportat cazuri de sindrom Sweet (dermatoză febrilă acută neutrofilică) la pacienții tratați cu filgrastim. 

Pseudogută (condrocalcinoză)

La pacienţii cu cancer la care s­a administrat filgrastim s­a raportat pseudogută (condrocalcinoză). 

BGcG

Au existat raportări de BGcG şi decese la pacienţii cărora li s­a administrat G­CSF după transplant alogen de măduvă osoasă (vezi pct. 4.4 şi 5.1).

d.	Copii şi adolescenţi

Datele provenite din studiile clinice efectuate la copii şi adolescenţi indică faptul că siguranţa şi eficacitatea filgrastimului sunt similare atât la adulţii, cât şi la copiii şi adolescenţii cărora li se administrează chimioterapie citotoxică, indicând că nu există diferenţe asociate vârstei în ceea ce priveşte farmacocinetica filgrastimului. Singurul eveniment advers raportat în mod constant a fost durerea musculo­scheletică, neexistând diferenţe faţă de experienţa la pacienţii adulţi.

Datele pentru evaluarea aprofundată a utilizării filgrastimului la subiecţi copii şi adolescenţi sunt insuficiente.

e.	Alte grupe speciale de pacienţi

Utilizare geriatrică

Nu s­au observat diferenţe globale privind siguranţa sau eficacitatea la subiecţii cu vârsta peste 65 ani comparativ cu subiecţii adulţi mai tineri (cu vârsta > 18 ani) la care s­a administrat chimioterapie citotoxică, iar experienţa clinică nu a identificat diferenţe între răspunsurile înregistrate la pacienţii vârstnici şi pacienţii adulţi mai tineri. Datele pentru evaluarea utilizării filgrastimului la subiecţi geriatrici în alte indicaţii aprobate pentru filgrastim sunt insuficiente.

Pacienţi copii şi adolescenţi cu NCS

La pacienţii cu neutropenie cronică severă la care se administrează tratament cronic cu filgrastim s­au raportat cazuri de scădere a densităţii osoase şi osteoporoză. 

Raportarea reacţiilor adverse suspectate

Raportarea reacţiilor adverse suspectate după autorizarea medicamentului este importantă. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

Nu s­au stabilit efectele supradozajului cu filgrastim. După întreruperea terapiei cu filgrastim, numărul de neutrofile circulante scade în mod obişnuit cu 50% în decurs de 1­2 zile şi revine în limitele normale în 1­7 zile.


5.	PROPRIETĂŢI FARMACOLOGICE

5.1	Proprietăţi farmacodinamice

Grupa farmacoterapeutică: Imunostimulatoare, factori de stimulare a coloniei, codul ATC: L03AA02

Zarzio este un medicament biosimilar. Informaţii detaliate sunt disponibile pe site­ul Agenţiei Europene pentru Medicamente http://www.ema.europa.eu.

G‑CSF uman este o glicoproteină care reglează producţia şi eliberarea de neutrofile funcţionale din măduva osoasă. Zarzio, care conţine r‑metHuG‑CSF (filgrastim), determină creşteri marcate ale numărului de neutrofile în sângele periferic în decurs de 24 ore, cu creşteri minore ale numărului monocitelor. La unii pacienţi cu NCS, filgrastim poate determina, de asemenea, o creştere minoră a numărului de eozinofile şi bazofile circulante, comparativ cu numărul iniţial; unii dintre aceşti pacienţi pot prezenta eozinofilie sau bazofilie înainte de tratament. La dozele recomandate, creşterea numărului de neutrofile este dependentă de doză. Neutrofilele produse ca răspuns la filgrastim prezintă funcţii normale sau crescute, fapt demonstrat de testele funcţiei chemotactice şi fagocitare. După terminarea terapiei cu filgrastim, numărul de neutrofile circulante scade cu 50% în decurs de 1‑2 zile şi revine în limitele normale în 1‑7 zile.

Utilizarea filgrastimului la pacienţi cărora li se administrează chimioterapie citotoxică duce la reduceri semnificative ale incidenţei, severităţii şi duratei neutropeniei şi a neutropeniei febrile. Tratamentul cu filgrastim reduce semnificativ durata neutropeniei febrile, utilizarea antibioticelor şi spitalizarea după chimioterapia de inducţie pentru leucemie mieloidă acută sau terapie mieloablativă urmată de transplant de măduvă osoasă. Incidenţa febrei şi a infecţiilor documentate nu a fost redusă în niciunul din cazuri. Durata febrei nu a fost redusă la pacienţii cărora li s­a efectuat terapie mieloablativă urmată de transplant de măduvă osoasă.

Utilizarea filgrastimului, fie în monoterapie, fie după chimioterapie, mobilizează celulele progenitoare hematopoietice în sângele periferic. Aceste CPSP autologe pot fi recoltate şi infuzate după terapia citotoxică cu doze mari, fie în locul, fie ca supliment al transplantului de măduvă osoasă. Infuzia de CPSP accelerează recuperarea hematopoietică, reducând durata riscului de complicaţii hemoragice şi necesarul de transfuzii de trombocite.

Primitorii de CPSP alogene mobilizate cu filgrastim au prezentat o recuperare hematologică semnificativ mai rapidă, ducând la o scădere semnificativă în timp a recuperării trombocitelor, nesusţinută prin transfuzii plachetare, în comparaţie cu transplantul de măduvă osoasă alogenă.

Un studiu european retrospectiv care a evaluat utilizarea G‑CSF după transplantul de măduvă osoasă alogenă la pacienţi cu leucemii acute a sugerat o creştere a riscului BGcG (boala grefă contra gazdă), a mortalităţii legate de tratament (MLT) şi a mortalităţii când s­a administrat G‑CSF. Într­un studiu internaţional retrospectiv separat, la pacienţi cu leucemie mieloidă acută şi cronică, nu s­a evidenţiat niciun efect asupra riscului de BGcG, MLT şi de mortalitate. O meta­analiză a studiilor privind transplantul alogen, incluzând rezultatele a nouă studii clinice prospective randomizate, 8 studii retrospective şi un studiu de caz controlat, nu a detectat un efect cu privire la riscurile de BGcG acută, BGcG cronică sau de mortalitate precoce legată de tratament.

	Riscul relativ (IÎ 95%) de BGcG şi MLT 
În urma tratamentului cu G‑CSF după transplantul de măduvă osoasă

	Publicaţie
	Perioada studiului
	N
	BGcG acută, de gradul II‑IV
	BGcG cronică
	MLT

	Meta­analiză 
(2003)
	 
1986‑2001a
	 
1 198
	1,08 
(0,87, 1,33)
	1,02 
(0,82, 1,26)
	0,70 
(0,38, 1,31)

	Studiu retrospectiv european
(2004)
	 
 
1992‑2002b
	 
 
1 789
	 
1,33 
(1,08, 1,64)
	 
1,29 
(1,02, 1,61)
	 
1,73 
(1,30, 2,32)

	Studiu retrospectiv internaţional
(2006)
	 
 
1995‑2000b
	 
 
2 110
	 
1,11 
(0,86, 1,42)
	 
1,10 
(0,86, 1,39)
	 
1,26 
(0,95, 1,67)


a Analiza include studii care implică transplantul de măduvă osoasă (MO) în timpul acestei perioade; unele studii au utilizat GM‑CSF 
b Analiza include pacienţi cărora li s­a efectuat transplant de MO în timpul acestei perioade

Utilizarea filgrastimului pentru mobilizarea CPSP la donatorii sănătoşi, înainte de transplantul de CPSP alogene
La donatorii sănătoşi, o doză de 1 MU/kg/zi (10 μg/kg/zi) administrată subcutanat, timp de 4 ‑5 zile consecutiv, permite recoltarea a ≥ 4 × 106 CD34+ celule/kg din greutatea corporală a primitorului, la majoritatea donatorilor, după două leucafereze.

Utilizarea filgrastimului la pacienţi, copii şi adulţi, cu NCS (neutropenie congenitală, ciclică şi idiopatică, severă) induce o creştere susţinută a NAN în sângele periferic şi o scădere a infecţiilor şi evenimentelor legate de acestea.

Utilizarea filgrastimului la pacienţii cu infecţie cu HIV menţine numărul normal de neutrofile pentru a permite administrarea schemei de dozaj corespunzătoare medicamentelor antivirale şi/sau altor medicamente mielosupresive. Nu există dovezi privind faptul că pacienţii cu infecţie cu HIV, trataţi cu filgrastim, prezintă o creştere a replicării HIV.

La fel ca orice alţi factori de creştere hematopoietici, G‑CSF a demonstrat in vitro proprietăţi stimulatoare asupra celulelor endoteliale umane.

5.2	Proprietăţi farmacocinetice

Studii randomizate, în regim dublu­orb, cu doză unică şi doză repetată, încrucişate, la 204 voluntari sănătoşi au arătat că profilul farmacocinetic al Zarzio a fost comparabil cu cel al produsului de referinţă după administrarea subcutanată şi intravenoasă.

Absorbţie

O doză unică de 0,5 MU/kg (5 µg/kg) administrată subcutanat a determinat concentraţii serice maxime după un tmax de 4,5 ± 0,9 ore (medie ± DS).

Distribuţie

Volumul de distribuţie în sânge este de aproximativ 150 ml/kg. În urma administrării subcutanate a dozelor recomandate, concentraţiile serice s­au menţinut peste 10 ng/ml timp de 8‑16 ore. Există o corelaţie liniară pozitivă între doză şi concentraţia serică de filgrastim, administrat fie intravenos, fie subcutanat.

Eliminare

Timpul mediu de înjumătăţire serică prin eliminare (t½) al filgrastimului după doze unice administrate pe cale subcutanată a variat de la 2,7 ore (1,0 MU/kg, 10 µg/kg) la 5,7 ore (0,25 MU/kg, 2,5 µg/kg) şi a fost prelungit după 7 zile de administrare la 8,5 ore până la, respectiv, 14 ore.
În urma administrării de filgrastim în perfuzie continuă pe o perioadă de până la 28 zile la pacienţi în recuperare în urma transplantului autolog de măduvă osoasă, nu au existat dovezi de acumulare a medicamentului, iar timpul de înjumătăţire prin eliminare a avut valori comparabile.

5.3	Date preclinice de siguranţă

Filgrastim a fost studiat în studii privind toxicitatea după doze repetate cu o durată de până la 1 an, care au arătat modificări ce pot fi atribuite efectelor farmacologice aşteptate, care includ creşterea numărului de leucocite, hiperplazie mieloidă în măduva osoasă, hematopoieză extramedulară şi splenomegalie. Toate aceste modificări au fost reversibile după întreruperea tratamentului.

Efectele filgrastimului asupra dezvoltării prenatale au fost studiate la şobolani şi iepuri. Administrarea intravenoasă (80 µg/kg/zi) a filgrastimului la iepuri în timpul perioadei de organogeneză a fost toxică la mamă şi au fost observate o creştere a ratei avorturilor spontane, a pierderilor post­implantare şi o scădere a numărului mediu de pui fătaţi vii şi a greutăţii fetale.

Pe baza datelor raportate pentru un alt medicament ce conţine filgrastim, asemănător cu produsul filgrastim de referinţă, au fost evidenţiate date comparabile şi, în plus, o creştere a malformaţiilor fetale la administrarea a 100 µg/kg/zi, o doză toxică pentru mamă care corespunde unei expuneri sistemice de aproximativ 50­90 de ori mai mare decât expunerile observate la pacienţii trataţi cu doza clinică de 5 µg/kg/zi. În acest studiu, doza la care nu s­a observat apariţia efectelor adverse de toxicitate embriofetală a fost de 10 µg/kg/zi, ceea ce corespunde unei expuneri sistemice de aproximativ 3­5 ori mai mare decât expunerile observate la pacienţii trataţi cu doza clinică.

La şobolanii gestanţi nu a fost observată toxicitate maternă sau fetală la doze de până la 575 µg/kg/zi. Puii de şobolan la care s­a administrat filgrastim în perioadele peri­natală şi de alăptare au manifestat o întârziere a diferenţierii externe şi o întârziere a creşterii (≥ 20 µg/kg/zi) şi o rată de supravieţuire uşor redusă (100 µg/kg/zi).

Nu au fost observate efecte ale filgrastimului asupra fertilităţii la şobolanii masculi sau femele.


6.	PROPRIETĂŢI FARMACEUTICE

6.1	Lista excipienţilor

Acid glutamic
Sorbitol (E420)
Polisorbat 80
Hidroxid de sodiu (pentru reglarea valorii pH)
Apă pentru preparate injectabile

6.2	Incompatibilităţi

Zarzio nu trebuie diluat cu soluţie de clorură de sodiu.

Acest medicament nu trebuie amestecat cu alte medicamente, cu excepţia celor menţionate la pct. 6.6.
Filgrastim diluat poate fi adsorbit pe materiale din sticlă sau din plastic, cu excepţia cazului în care este diluat în soluţie de glucoză 50 mg/ml (5%) (vezi pct. 6.6).

6.3	Perioada de valabilitate

3 ani.

După diluare: Stabilitatea chimică şi fizică a soluţiei în timpul utilizării, diluată pentru perfuzie, a fost demonstrată timp de 24 ore, la 2 °C­8 °C. Din punct de vedere microbiologic, produsul trebuie utilizat imediat. Dacă nu este utilizat imediat, perioada de păstrare în timpul utilizării şi condiţiile înainte de utilizare sunt responsabilitatea utilizatorului şi în mod normal nu ar trebui să depăşească 24 ore la 2 °C­8 °C, cu excepţia cazului în care diluarea a fost efectuată în condiţii aseptice controlate şi validate.

6.4	Precauţii speciale pentru păstrare

A se păstra la frigider (2 °C‑8 °C).

A se ţine seringa preumplută în cutie pentru a fi protejată de lumină.

În perioada de valabilitate şi în scopul utilizării în ambulatoriu, pacientul poate scoate medicamentul din frigider şi lăsa la temperatura camerei (dar nu peste 25 °C), o singură dată pentru maximum 8 zile. La sfârşitul acestei perioade, produsul nu trebuie pus înapoi în frigider şi trebuie eliminat.

Pentru condiţiile de păstrare ale medicamentului după diluare, vezi pct. 6.3.

6.5	Natura şi conţinutul ambalajului

0,5 ml soluţie într-o seringă preumplută (sticlă de tip I) cu un opritor pentru piston (cauciuc bromobutil), un ac de calibrul 29 din oţel inoxidabil cu o apărătoare de siguranţă automată şi un capac pentru ac (elastomer termoplastic). 

Seringa preumplută prezintă marcaje imprimate de la 0,1 ml la 1 ml, cu toate acestea, nu este concepută pentru a măsura volume mai mici de 0,3 ml, datorită mecanismului cu arc.

Mărimi de ambalaj de 1, 3, 5 sau 10 seringi preumplute.
Este posibil ca nu toate mărimile de ambalaj să fie comercializate.

6.6	Precauţii speciale pentru eliminarea reziduurilor şi alte instrucţiuni de manipulare

Soluţia trebuie inspectată vizual înainte de utilizare. Trebuie utilizate numai soluţii limpezi, fără particule.

Expunerea accidentală la temperaturi de congelare nu afectează în mod negativ stabilitatea filgrastimului.

Zarzio nu conţine conservanţi. Având în vedere riscul posibil de contaminare microbiană, seringile de Zarzio sunt numai de unică folosinţă.

Diluare înaintea administrării (opţională)

Dacă este necesar, Zarzio poate fi diluat cu soluţie de glucoză 50 mg/ml (5%).

Nu se recomandă diluarea la o concentraţie finală < 0,2 MU/ml (2 μg/ml).

Pentru pacienţii cărora li se administrează filgrastim diluat la concentraţii < 1,5 MU/ml (15 μg/ml) trebuie adăugată albumină serică umană (ASU) până la o concentraţie finală de 2 mg/ml.

Exemplu: La un volum final de injectare de 20 ml, dozele totale de filgrastim mai mici de 30 MU (300 μg) trebuie administrate cu 0,2 ml din soluţia de albumină serică umană 200 mg/ml (20%) Ph. Eur, adăugată.

Atunci când este diluat cu soluţie de glucoză 50 mg/ml (5%), filgrastim este compatibil cu sticla şi cu o varietate de materiale plastice, incluzând polivinilclorură, poliolefină (un copolimer al polipropilenei şi polietilenei) şi polipropilenă.

Utilizarea seringii preumplute cu apărătoare de siguranţă pentru ac

Apărătoarea de siguranţă pentru ac acoperă acul după injectare, pentru a preveni leziunile prin înţeparea cu acul. Aceasta nu afectează funcţionarea normală a seringii. Apăsaţi pistonul încet, uniform, până când s­a administrat întreaga doză şi pistonul nu mai poate fi apăsat. În timp ce menţineţi pistonul apăsat, scoateţi seringa din pacient. Apărătoarea de siguranţă pentru ac va acoperi acul când se eliberează pistonul.

Eliminare

Orice medicament neutilizat sau material rezidual trebuie eliminat în conformitate cu reglementările locale. 


7.	DEŢINĂTORUL AUTORIZAŢIEI DE PUNERE PE PIAŢĂ

Sandoz GmbH
Biochemiestr. 10
6250 Kundl
Austria


8.	NUMĂRUL(ELE) AUTORIZAŢIEI DE PUNERE PE PIAŢĂ

Zarzio 30 MU/0,5 ml soluţie injectabilă sau perfuzabilă în seringă preumplută
EU/1/08/495/001
EU/1/08/495/002
EU/1/08/495/003
EU/1/08/495/004

Zarzio 48 MU/0,5 ml soluţie injectabilă sau perfuzabilă în seringă preumplută
EU/1/08/495/005
EU/1/08/495/006
EU/1/08/495/007
EU/1/08/495/008


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 06 februarie 2009
Data ultimei reînnoiri a autorizaţiei: 13 noiembrie 2013


10.	DATA REVIZUIRII TEXTULUI

Informații detaliate privind acest medicament sunt disponibile pe site-ul Agenției Europene pentru Medicamente http://www.ema.europa.eu. 
























ANEXA II

A.	FABRICANTUL(FABRICANŢII) SUBSTANŢEI(LOR) BIOLOGIC ACTIVE ŞI FABRICANTUL(FABRICANŢII) RESPONSABIL(I) PENTRU ELIBERAREA SERIEI

B.	CONDIŢII SAU RESTRICŢII PRIVIND FURNIZAREA ŞI UTILIZAREA 

C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI

A.	FABRICANTUL(FABRICANŢII) SUBSTANŢEI(LOR) BIOLOGIC ACTIVE ŞI FABRICANTUL(FABRICANŢII) RESPONSABIL(I) PENTRU ELIBERAREA SERIEI

Numele şi adresa fabricantului(fabricanţilor) substanţei(lor) biologic active

Novartis Pharmaceutical Manufacturing GmbH
Biochemiestrasse 10
6250 Kundl
Austria

Numele şi adresa fabricantului(fabricanţilor) responsabil(i) pentru eliberarea seriei

Sandoz GmbH 
Biochemiestrasse 10
6336 Langkampfen
Austria

Novartis Pharmaceutical Manufacturing GmbH
Biochemiestrasse 10
6336 Langkampfen
Austria

Prospectul tipărit al medicamentului trebuie să menționeze numele și adresa fabricantului responsabil pentru eliberarea seriei respective.


B.	CONDIŢII SAU RESTRICŢII PRIVIND FURNIZAREA ŞI UTILIZAREA

Medicament eliberat pe bază de prescripţie medicală restrictivă (vezi anexa I: Rezumatul caracteristicilor produsului, pct. 4.2).


C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

· Rapoartele periodice actualizate privind siguranţa (RPAS)

Cerinţele pentru depunerea RPAS privind siguranţa pentru acest medicament sunt prezentate în lista de date de referinţă şi frecvenţe de transmitere la nivelul Uniunii (lista EURD), menţionată la articolul 107c alineatul (7) din Directiva 2001/83/CE şi orice actualizări ulterioare ale acesteia publicată pe portalul web european privind medicamentele. 


D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI

· Planul de management al riscului (PMR)

Deținătorul autorizației de punere pe piață (DAPP) se angajează să efectueze activităţile şi intervenţiile de farmacovigilenţă necesare detaliate în PMR aprobat şi prezentat în modulul 1.8.2 al autorizaţiei de punere pe piaţă şi orice actualizări ulterioare aprobate ale PMR.

O versiune actualizată a PMR trebuie depusă:
· la cererea Agenţiei Europene pentru Medicamente;
· la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă a raportului beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului).
























ANEXA III

ETICHETAREA ŞI PROSPECTUL
























A. ETICHETAREA

INFORMAŢII CARE TREBUIE SĂ APARĂ PE AMBALAJUL SECUNDAR

CUTIE – SERINGĂ PREUMPLUTĂ CU APĂRĂTOARE DE SIGURANŢĂ PENTRU AC


1.	DENUMIREA COMERCIALĂ A MEDICAMENTULUI

Zarzio 30 MU/0,5 ml soluţie injectabilă sau perfuzabilă în seringă preumplută

filgrastim


2.	DECLARAREA SUBSTANŢEI(SUBSTANȚELOR) ACTIVE

Fiecare seringă preumplută conţine 30 milioane unităţi (echivalent cu 300 micrograme) filgrastim în 0,5 ml (60 MU/ml).


3.	LISTA EXCIPIENŢILOR

Excipienţi: acid glutamic, polisorbat 80, hidroxid de sodiu, apă pentru preparate injectabile şi sorbitol (E420). A se vedea prospectul pentru informaţii suplimentare.


4.	FORMA FARMACEUTICĂ ŞI CONŢINUTUL

Soluţie injectabilă sau perfuzabilă în seringă preumplută.

1 seringă preumplută cu apărătoare de siguranţă pentru ac
3 seringi preumplute cu apărătoare de siguranţă pentru ac
5 seringi preumplute cu apărătoare de siguranţă pentru ac
10 seringi preumplute cu apărătoare de siguranţă pentru ac


5.	MODUL ŞI CALEA(CĂILE) DE ADMINISTRARE

Destinat unei singure utilizări. A se citi prospectul înainte de utilizare.
Utilizare subcutanată sau intravenoasă.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E) DACĂ ESTE(SUNT) NECESARĂ(E)


8.	DATA DE EXPIRARE

EXP
După diluare a se utiliza într­un interval de 24 ore.


9.	CONDIŢII SPECIALE DE PĂSTRARE

A se păstra la frigider.
A se ţine seringa preumplută în cutie pentru a fi protejată de lumină.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Sandoz GmbH
Biochemiestr. 10
6250 Kundl
Austria


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/08/495/001
EU/1/08/495/002
EU/1/08/495/003
EU/1/08/495/004


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

Zarzio 30 MU/0,5 ml


17.	IDENTIFICATOR UNIC - COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC
SN
NN

INFORMAŢII CARE TREBUIE SĂ APARĂ PE AMBALAJUL SECUNDAR

CUTIE – SERINGĂ PREUMPLUTĂ CU APĂRĂTOARE DE SIGURANŢĂ PENTRU AC


1.	DENUMIREA COMERCIALĂ A MEDICAMENTULUI

Zarzio 48 MU/0,5 ml soluţie injectabilă sau perfuzabilă în seringă preumplută

filgrastim


2.	DECLARAREA SUBSTANŢEI(SUBSTANȚELOR) ACTIVE

Fiecare seringă preumplută conţine 48 milioane unităţi (echivalent cu 480 micrograme) filgrastim în 0,5 ml (96 MU/ml).


3.	LISTA EXCIPIENŢILOR

Excipienţi: acid glutamic, polisorbat 80, hidroxid de sodiu, apă pentru preparate injectabile şi sorbitol (E420). A se vedea prospectul pentru informaţii suplimentare.


4.	FORMA FARMACEUTICĂ ŞI CONŢINUTUL

Soluţie injectabilă sau perfuzabilă în seringă preumplută.

1 seringă preumplută cu apărătoare de siguranţă pentru ac
3 seringi preumplute cu apărătoare de siguranţă pentru ac
5 seringi preumplute cu apărătoare de siguranţă pentru ac
10 seringi preumplute cu apărătoare de siguranţă pentru ac


5.	MODUL ŞI CALEA(CĂILE) DE ADMINISTRARE

Destinat unei singure utilizări. A se citi prospectul înainte de utilizare.
Utilizare subcutanată sau intravenoasă.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E) DACĂ ESTE(SUNT) NECESARĂ(E)


8.	DATA DE EXPIRARE

EXP
După diluare a se utiliza într­un interval de 24 ore.


9.	CONDIŢII SPECIALE DE PĂSTRARE

A se păstra la frigider.
A se ţine seringa preumplută în cutie pentru a fi protejată de lumină.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Sandoz GmbH
Biochemiestr. 10
6250 Kundl
Austria


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/08/495/005
EU/1/08/495/006
EU/1/08/495/007
EU/1/08/495/008


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

Zarzio 48 MU/0,5 ml


17.	IDENTIFICATOR UNIC - COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC
SN
NN

MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

SERINGĂ PREUMPLUTĂ CU APĂRĂTOARE DE SIGURANŢĂ PENTRU AC


1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE

Zarzio 30 MU/0,5 ml injecţie sau perfuzie

filgrastim
s.c./i.v.


2.	MODUL DE ADMINISTRARE


3.	DATA DE EXPIRARE

EXP


4.	SERIA DE FABRICAŢIE

Lot


5.	CONŢINUTUL PE MASĂ, VOLUM SAU UNITATEA DE DOZĂ


6.	ALTE INFORMAŢII

MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

SERINGĂ PREUMPLUTĂ CU APĂRĂTOARE DE SIGURANŢĂ PENTRU AC


1.	DENUMIREA COMERCIALĂ A MEDICAMENTULUI ŞI CALEA(CĂILE) DE ADMINISTRARE

Zarzio 48 MU/0,5 ml injecţie sau perfuzie

filgrastim
s.c./i.v.


2.	MODUL DE ADMINISTRARE


3.	DATA DE EXPIRARE

EXP


4.	SERIA DE FABRICAŢIE

Lot


5.	CONŢINUTUL PE MASĂ, VOLUM SAU UNITATEA DE DOZĂ


6.	ALTE INFORMAŢII
























B. PROSPECTUL

Prospect: Informaţii pentru utilizator

Zarzio 30 MU/0,5 ml soluţie injectabilă sau perfuzabilă în seringă preumplută
Zarzio 48 MU/0,5 ml soluţie injectabilă sau perfuzabilă în seringă preumplută
filgrastim

Citiţi cu atenţie şi în întregime acest prospect înainte de a începe să utilizaţi acest medicament deoarece conţine informaţii importante pentru dumneavoastră.
Păstraţi acest prospect. S­ar putea să fie necesar să­l recitiţi.
Dacă aveţi orice întrebări suplimentare, adresaţi­vă medicului dumneavoastră, farmacistului sau asistentei medicale.
Acest medicament a fost prescris numai pentru dumneavoastră. Nu trebuie să­l daţi altor persoane. Le poate face rău, chiar dacă au aceleaşi semne de boală ca ale dumneavoastră.
Dacă manifestaţi orice reacţii adverse, adresaţi­vă medicului dumneavoastră, farmacistului sau asistentei medicale. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este Zarzio şi pentru ce se utilizează
2.	Ce trebuie să ştiţi înainte să utilizaţi Zarzio
3.	Cum să utilizaţi Zarzio
4.	Reacţii adverse posibile
5.	Cum se păstrează Zarzio
6.	Conţinutul ambalajului şi alte informaţii
7.	Instrucţiuni de utilizare


1.	Ce este Zarzio şi pentru ce se utilizează

Zarzio este un factor de creştere al numărului globulelor albe din sânge (factor de stimulare a coloniilor formatoare de granulocite) şi aparţine unui grup de proteine numite citokine. Factorii de creştere sunt proteine care sunt produse în mod natural în organism, însă pot fi produse şi cu ajutorul biotehnologiei, pentru a fi utilizaţi ca medicament. Zarzio acţionează încurajând măduva osoasă să producă mai multe globule albe sanguine.

Scăderea numărului de globule albe din sânge (neutropenie) poate apărea din mai multe motive şi determină scăderea capacităţii organismului dumneavoastră de a lupta cu infecţiile. Zarzio stimulează măduva osoasă să producă rapid noi globule albe.

Zarzio poate fi utilizat:

· pentru a creşte numărul de globule albe din sânge după tratamentul cu chimioterapie, pentru a preveni apariţia infecţiilor;
· pentru a creşte numărul de globule albe din sânge după un transplant de măduvă osoasă, pentru a preveni apariţia infecţiilor;
· înaintea administrării unei doze crescute de chimioterapie, pentru a determina măduva osoasă să producă mai multe celule stem, care pot fi recoltate şi vă pot fi reintroduse după tratament. Acestea pot fi recoltate de la dumneavoastră sau de la un donator. Celulele stem vor reveni apoi în măduva osoasă şi vor produce globule sanguine;
· pentru a creşte numărul de globule albe din sânge dacă aveţi neutropenie cronică severă, pentru a preveni apariţia infecţiilor; 
· la pacienţii cu infecţie avansată cu HIV, pentru a reduce riscul de infecţii.


2.	Ce trebuie să ştiţi înainte să utilizaţi Zarzio

Nu utilizaţi Zarzio
dacă sunteţi alergic la filgrastim sau la oricare dintre celelalte componente ale acestui medicament (enumerate la pct. 6).

Atenţionări şi precauţii
Înainte să utilizaţi Zarzio, adresaţi­vă medicului dumneavoastră, farmacistului sau asistentei medicale.

Înainte de începerea tratamentului, vă rugăm să spuneţi medicului dumneavoastră dacă aveţi:
osteoporoză (o boală a oaselor)
anemie falciformă, deoarece Zarzio poate provoca crize de anemie falciformă.

Vă rugăm să spuneți imediat medicului dumneavoastră în timpul tratamentului cu Zarzio dacă:
prezentaţi dureri în partea superioară stângă a stomacului (abdominale), dureri în partea stângă sub coaste sau la nivelul vârfului umărului stâng [acestea pot fi simptome ale splinei mărite (splenomegalie) sau, posibil, ale rupturii de splină],
observați sângerare sau învinețire neobișnuită [acestea pot fi simptome ale scăderii numărului de trombocite din sânge (trombocitopenie), cu capacitate redusă de coagulare a sângelui],
dacă aveţi semne de alergie apărute brusc cum sunt erupţie trecătoare pe piele, mâncărime sau urticarie, umflarea fetei, buzelor, limbii sau a altor părţi ale corpului, dificultăţi de respiraţie, respiraţie şuierătoare sau tulburări de respiraţie, acestea pot fi semne ale unei reacţii alergice severe (hipersensibilitate).
prezentaţi aspect pufos la nivelul feţei sau al gleznelor, sânge în urină sau urină de culoare maro sau observaţi că urinaţi mai puţin decât în mod obişnuit (glomerulonefrită).
prezentați simptome de inflamare a aortei (vasul mare de sânge care transportă sângele de la inimă în tot corpul); aceasta a fost raportată în cazuri rare la pacienții cu cancer și la donatorii sănătoși. Simptomele pot include febră, durere abdominală, stare generală de rău, durere la nivelul spatelui și creștere a valorilor markerilor inflamatori. Adresați-vă medicului dumneavoastră dacă apar aceste simptome.

Lipsa răspunsului la filgrastim

În cazul în care constataţi lipsa de răspuns sau eşec în a menţine răspunsul la tratamentul cu filgrastim, doctorul dumneavoastră va investiga motivele incluzând dezvoltarea de anticorpi care neutralizează activitatea filgrastimului.

Este posibil ca medicul dumneavoastră să dorească să vă monitorizeze cu atenție, vezi pct. 4 din prospect.

Dacă sunteţi un pacient cu neutropenie cronică severă, puteţi prezenta riscul de a vă îmbolnăvi de cancer al sângelui (leucemie, sindrom mielodisplazic [SMD]). Trebuie să discutaţi cu medicul dumneavoastră despre riscul de a vă îmbolnăvi de cancere ale sângelui şi despre analizele pe care trebuie să le efectuaţi. Dacă vă îmbolnăviţi de cancere ale sângelui sau prezentaţi această probabilitate, nu trebuie să utilizaţi Zarzio, cu excepţia cazului în care medicul dumneavoastră vă recomandă utilizarea acestuia.

Dacă sunteţi donator de celule stem, trebuie să aveţi vârsta cuprinsă între 16 şi 60 ani.

Aveţi grijă deosebită la utilizarea altor produse care stimulează producţia de leucocite
Zarzio face parte dintr­un grup de produse care stimulează producţia de leucocite. Medicul dumneavoastră trebuie să noteze întotdeauna în mod clar produsul pe care îl utilizaţi.

Zarzio împreună cu alte medicamente
Spuneţi medicului dumneavoastră sau farmacistului dacă luaţi, aţi luat recent sau s­ar putea să luaţi orice alte medicamente.

Sarcina şi alăptarea
Zarzio nu a fost testat la femei gravide sau care alăptează.
Zarzio nu este recomandat în timpul sarcinii.

Este important să spuneţi medicului dacă:
· sunteţi gravidă sau alăptați;
· credeţi că puteţi fi gravidă; sau
· intenţionaţi să rămâneți gravidă.

Dacă rămâneţi gravidă în timpul tratamentului cu Zarzio, vă rugăm să vă informați medicul.

Dacă medicul dumneavoastră nu vă recomandă altfel, trebuie să opriţi alăptarea dacă folosiţi Zarzio.

Conducerea vehiculelor şi folosirea utilajelor
[bookmark: _Hlk510865905]Zarzio are influență mică asupra capacității dumneavoastră de a conduce vehicule sau de a folosi utilaje. Acest medicament poate cauza amețeală. Este recomandabil să aşteptaţi şi să vedeţi cum vă simţiţi după ce luaţi Zarzio şi înainte de a conduce vehicule sau a folosi utilaje.

Zarzio conţine sorbitol şi sodiu

Zarzio conţine sorbitol (E420).

Sorbitolul este o sursă de fructoză. Dacă dumneavoastră (sau copilul dumneavoastră) aveți intoleranță ereditară la fructoză, o boală rară genetică, dumneavoastră (sau copilul dumneavoastră) nu trebuie să luați acest medicament. Pacienții cu intoleranță ereditară la fructoză nu pot metaboliza acest medicament, care poate cauza reacții adverse grave. 

Trebuie să-i spuneți medicului dumneavoastră înainte de a primi acest medicament dacă dumneavoastră (sau copilul dumneavoastră) aveți intoleranță ereditară la fructoză sau dacă copilul dumneavoastră nu mai poate lua alimente sau băuturi dulci deoarece pot prezenta stare de rău, vărsături sau pot avea efecte neplăcute cum ar fi balonare, crampe stomacale sau diaree.

Acest medicament conţine sodiu mai puţin de 1 mmol (23 mg) per doză, adică practic „nu conţine
sodiu”.


3.	Cum să utilizaţi Zarzio

Utilizaţi întotdeauna acest medicament exact aşa cum v­a spus medicul dumneavoastră. Discutaţi cu medicul dumneavoastră, cu asistenta medicală sau cu farmacistul dacă nu sunteţi sigur.

Cum se administrează Zarzio şi cât trebuie să utilizez?

Zarzio se administrează de obicei în ţesutul situat imediat sub piele, sub formă de injecţie zilnică (cunoscută drept injecţie subcutanată). Se poate administra şi prin injectare lentă zilnică într­o venă (cunoscută drept perfuzie intravenoasă). Doza uzuală variază în funcţie de afecţiunea şi greutatea dumneavoastră. Medicul dumneavoastră vă va spune cât Zarzio trebuie să luaţi.

Pacienți la care s­a efectuat transplant de măduvă osoasă după chimioterapie:
În mod normal vi se va administra prima doză de Zarzio la cel puţin 24 ore după chimioterapie și la cel puțin 24 ore după transplantul de măduvă osoasă.

Dumneavoastră, sau persoana care vă îngrijeşte, puteţi fi învăţaţi cum se administrează injecţiile subcutanate, astfel încât veţi putea să continuaţi tratamentul la domiciliu. Nu încercaţi să vă injectaţi singur dacă nu aţi fost în prealabil instruit pentru aceasta de către personalul medical.

Cât timp va trebui să iau Zarzio?

Va trebui să luaţi Zarzio până ce numărul de globule albe din sânge are o valoare normală. Se vor efectua analize de sânge în mod regulat pentru a monitoriza numărul de globule albe sanguine din organismul dumneavoastră. Medicul dumneavoastră vă va spune cât timp va trebui să luaţi Zarzio.

Utilizarea la copii

Zarzio se utilizează pentru tratamentul copiilor la care se administrează chimioterapie sau care prezintă un număr sever redus de globule albe din sânge (neutropenie). Dozele pentru copiii cărora li se administrează chimioterapie sunt aceleaşi cu cele pentru adulţi. 

Administrarea de doze mici

Nu injectaţi o doză mai mică de 0,3 ml cu ajutorul seringii preumplute, deoarece nu poate fi măsurată în mod corect, întrucât marcajele de volum pentru 0,1 ml şi 0,2 ml nu sunt vizibile. 
Dacă este necesar, soluţia injectabilă poate fi diluată.

Dacă utilizaţi mai mult Zarzio decât trebuie

Nu creşteţi doza pe care v­a recomandat­o medicul dumneavoastră. Dacă credeţi că aţi administrat mai mult decât trebuie, contactaţi medicul cât mai curând posibil.

Dacă uitaţi să utilizaţi Zarzio

Dacă aţi uitat o injecţie, sau aţi administrat prea puţin, adresaţi­vă medicului dumneavoastră cât mai curând posibil. Nu luaţi o doză dublă pentru a compensa dozele uitate.
Dacă aveţi orice întrebări suplimentare cu privire la acest medicament, adresaţi­vă medicului dumneavoastră, farmacistului sau asistentei medicale.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Vă rugăm să spuneţi imediat medicului dumneavoastră în timpul tratamentului:
· dacă prezentaţi o reacţie alergică, inclusiv slăbiciune, scăderea tensiunii arteriale, dificultăţi ale respiraţiei, umflarea feţei (anafilaxie), erupţie trecătoare pe piele, erupţie însoţită de mâncărime (urticarie), umflarea feţei, buzelor, a gurii sau a gâtului (angioedem) şi scurtarea respiraţiei (dispnee).
· dacă prezentaţi tuse, febră şi dificultăţi ale respiraţiei (dispnee), deoarece aceasta poate fi un semn de sindrom de detresă respiratorie acută (SDRA). 
· dacă prezentaţi dureri în partea superioară stângă a stomacului (abdominale), dureri în partea stângă sub coaste sau la nivelul vârfului umărului, deoarece ar putea exista o problemă la nivelul splinei [mărirea splinei (splenomegalie) sau ruptură a splinei].
· dacă sunteţi tratat pentru neutropenie cronică severă şi eliminaţi urină cu sânge (hematurie). Este posibil ca medicul dumneavoastră să vă efectueze periodic teste ale urinei dacă prezentaţi această reacţie adversă sau dacă se constată prezenţa de proteine în urină (proteinurie).
· dacă aveți oricare dintre următoarele reacții adverse sau combinații din următoarele reacții adverse:
umflături sau aspect pufos care pot fi asociate cu urinări mai puțin frecvente, dificultăți respiratorii, umflături la nivelul abdomenului și senzație de plenitudine și o stare generală de oboseală. Aceste simptome se dezvoltă, în general, într­un mod rapid.
Acestea pot fi simptome ale unei afecţiuni numite sindrom de permeabilitate capilară care face ca sângele să iasă din vasele mici de sânge în corpul dumneavoastră și care necesită îngrijiri medicale urgente.
· dacă prezentați o combinație între oricare dintre următoarele simptome:
febră sau frisoane sau o senzație puternică de frig, frecvență cardiacă crescută, confuzie sau dezorientare, dificultăți de respirație, durere sau disconfort extreme și tegumente transpirate sau umede și reci.
Acestea ar putea fi simptomele unei afecțiuni numite ”sepsis” (denumite și ”septicemie”), o infecție gravă cu răspuns inflamator al întregului organism, care poate pune în pericol viața și necesită îngrijiri medicale urgente.
· dacă prezentaţi afectarea rinichilor (glomerulonefrită). S-a observat afectarea rinichilor la pacienţii cărora li s-a administrat filgrastim. Adresaţi-vă imediat medicului dumneavoastră dacă prezentaţi aspect pufos la nivelul feţei sau al gleznelor, sânge în urină sau urină de culoare maro sau observaţi că urinaţi mai puţin decât în mod obişnuit.

O reacţie adversă frecventă în urma utilizării filgrastimului este durerea la nivelul muşchilor sau al oaselor (durere musculo‑scheletică), care poate fi ameliorată cu ajutorul medicamentelor standard pentru calmarea durerii (analgezice). La pacienţii la care se efectuează transplant de celule stem sau de măduvă osoasă, poate apărea boala grefă contra gazdă (BGcG) – aceasta este o reacţie a celulelor donatorului împotriva pacientului care primeşte transplantul; semnele şi simptomele includ erupţie la nivelul palmelor sau al tălpilor şi ulceraţii şi inflamaţii la nivelul gurii, al intestinului, al ficatului, al pielii sau al ochilor, al plămânilor, al vaginului şi al articulaţiilor. La donatorii normali de celule stem se observă foarte frecvent creşterea numărului de globule albe din sânge (leucocitoză) şi scăderea numărului de trombocite, ceea ce determină scăderea capacităţii de coagulare a sângelui (trombocitopenie); acestea vor fi monitorizate de medicul dumneavoastră.

Reacţii adverse foarte frecvente (pot afecta mai mult de 1 din 10 persoane)
· scăderea numărului de trombocite, ceea ce determină scăderea capacităţii de coagulare a sângelui (trombocitopenie)
· număr scăzut de globule roşii din sânge (anemie)
· dureri de cap
· diaree
· vărsături
· greaţă
· cădere sau subţiere neobişnuită a părului (alopecie)
· oboseală (fatigabilitate)
· inflamaţie şi umflare a mucoasei tractului digestiv, de la nivelul gurii până la nivelul anusului (inflamaţie a mucoaselor)
· febră (pirexie)

Reacţii adverse frecvente (pot afecta până la 1 din 10 persoane)
· inflamaţie a plămânilor (bronșită)
· infecție a căilor respiratorii superioare
· infecție urinară
· scăderea poftei de mâncare
· probleme cu somnul (insomnie)
· amețeală
· senzație de sensibilitate scăzută, mai ales cutanată (hipoestezie)
· furnicături sau amorțeală a mâinilor sau picioarelor (parestezie)
· tensiune arterială mare (hipertensiune arterială)
· tuse
· tuse cu sânge (hemoptizie)
· dureri la nivelul gurii şi al gâtului (durere orofaringiană)
· sângerare nazală (epistaxis)
· constipaţie
· durere la nivelul gurii
· mărire a ficatului (hepatomegalie)
· erupţie cutanată tranzitorie
· roșeață a pielii (eritem)
· spasme musculare
· durere la eliminarea urinei (disurie)
· durere în piept
· dureri
· slăbiciune generalizată (astenie)
· stare generală de rău
· mâini și picioare umflate (edem periferic)
· valori crescute ale anumitor enzime din sânge
· modificări ale parametrilor biochimici ai sângelui
· reacție la transfuzie

Reacţii adverse mai puţin frecvente (pot afecta până la 1 din 100 persoane)
· creşterea numărului de globule albe din sânge (leucocitoză)
· reacţie alergică (hipersensibilitate)
· respingerea măduvei osoase transplantate (boala grefă contra gazdă)
· nivel ridicat al acidului uric în sânge, care poate cauza gută (hiperuricemie) (Valori crescute ale acidului uric sanguin)
· deteriorări ale ficatului provocate de blocarea vaselor mici de sânge din ficat (boală veno­ocluzivă)
· plămânii nu funcţionează aşa cum ar trebui, provocând lipsă de aer (insuficienţă respiratorie)
· umflare şi/sau lichid la nivelul plămânilor (edem pulmonar)
· inflamaţie a plămânilor (boală pulmonară interstiţială)
· anomalii la radiografia plămânilor (infiltrate pulmonare)
· sângerare la nivelul plămânilor (hemoragie pulmonară)
· absenţa absorbţiei oxigenului la nivelul plămânilor (hipoxie)
· erupție trecătoare pe piele cu aspect granulos (erupţie maculopapulară trecătoare pe piele)
· boală care determină scăderea densităţii oaselor, făcându­le mai slabe, mai fragile şi crescând probabilitatea de fractură (osteoporoză)
· reacţii la locul de injectare

Reacții adverse rare (pot afecta până la 1 din 1 000 de persoane)
· durere severă la nivelul oaselor, pieptului, intestinului sau al articulaţiilor (criză de anemie falciformă)
· reacţie alergică bruscă, care pune viaţa în pericol (reacţie anafilactică)
· durere şi umflare a articulaţiilor, asemănător cu manifestările din gută (pseudogută)
· modificarea modului în care organismul dumneavoastră reglează fluidele din corp, care poate da un aspect pufos (tulburări ale volumului de lichide)
· inflamarea vaselor de sânge din piele (vasculită cutanată)
· zone inflamate dureroase, de culoarea prunei, pe membre şi uneori pe faţă şi gât, însoţite de febră (Sindrom Sweet)
· înrăutăţirea artritei reumatoide
· modificări neobişnuite ale urinei
· valori scăzute ale densității oaselor
· inflamare a aortei (vasul mare de sânge care transportă sângele de la inimă în tot corpul), vezi pct. 2
· formarea de celule sanguine în afara măduvei osoase (hematopoieză extramedulară)

Raportarea reacţiilor adverse

Dacă manifestaţi orice reacţii adverse, adresaţi­vă medicului dumneavoastră, farmacistului sau asistentei medicale. Acestea includ orice posibile reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează Zarzio

Nu lăsaţi acest medicament la vederea şi îndemâna copiilor.

Nu utilizaţi acest medicament după data de expirare înscrisă pe cutie şi pe eticheta seringii după EXP. Data de expirare se referă la ultima zi a lunii respective.

A se păstra la frigider (2 °C‑8 °C).
A se ţine seringa preumplută în cutie pentru a fi protejată de lumină.
Congelarea accidentală nu va altera Zarzio.

Seringa poate fi scoasă din frigider şi lăsată la temperatura camerei (dar nu peste 25 °C), o singură dată pentru maxim 8 zile. La sfârşitul acestei perioade, produsul nu trebuie pus înapoi în frigider şi trebuie eliminat.

Nu utilizaţi acest medicament dacă observaţi modificări de culoare, opacizare sau particule; acesta trebuie să fie un lichid limpede, incolor sau uşor gălbui.
Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii

Ce conţine Zarzio

Substanţa activă este filgrastim.
Zarzio 30 MU/0,5 ml soluţie injectabilă sau perfuzabilă în seringă preumplută: Fiecare seringă preumplută conţine 30 MU filgrastim în 0,5 ml, echivalent cu 60 MU/ml.
Zarzio 48 MU/0,5 ml soluţie injectabilă sau perfuzabilă în seringă preumplută: Fiecare seringă preumplută conţine 48 MU filgrastim în 0,5 ml, echivalent cu 96 MU/ml
Celelalte componente sunt acid glutamic, sorbitol (E420), polisorbat 80 , hidroxid de sodiu şi apă pentru preparate injectabile. Vezi pct. 2 „Zarzio conţine sorbitol şi sodiu”.

Cum arată Zarzio şi conţinutul ambalajului

Zarzio este o soluţie injectabilă sau perfuzabilă limpede, incoloră până la uşor gălbuie, în seringă preumplută care conţine 0,5 ml de soluţie.

Zarzio este disponibil în ambalaje care conţin 1, 3, 5 sau 10 seringi preumplute din sticlă (sticlă de tip I) cu un opritor pentru piston (cauciuc bromobutil), un ac de calibrul 29 din oţel inoxidabil cu o apărătoare de siguranţă automată şi un capac pentru ac (elastomer termoplastic).

Seringa preumplută prezintă marcaje imprimate de la 0,1 ml la 1 ml, cu toate acestea, nu este concepută pentru a măsura volume mai mici de 0,3 ml, datorită mecanismului cu arc.

Este posibil ca nu toate mărimile de ambalaj să fie comercializate.

Deţinătorul autorizaţiei de punere pe piaţă

Sandoz GmbH
Biochemiestr. 10
6250 Kundl
Austria

Fabricantul

Sandoz GmbH
Biochemiestr. 10
6336 Langkampfen
Austria

Novartis Pharmaceutical Manufacturing GmbH
Biochemiestrasse 10
6336 Langkampfen
Austria

Pentru orice informații referitoare la acest medicament, vă rugăm să contactați reprezentanța locală a deținătorului autorizației de punere pe piață:

	België/Belgique/Belgien
Sandoz nv/sa
Tél/Tel: +32 2 722 97 97

	Lietuva
Sandoz Pharmaceuticals d.d filialas
Tel: +370 5 2636 037

	България
Сандоз България КЧТ
Тел.: +359 2 970 47 47

	Luxembourg/Luxemburg
Sandoz nv/sa (Belgique/Belgien)
Tél/Tel.: +32 2 722 97 97


	Česká republika
Sandoz s.r.o.
Tel: +420 234 142 222

	Magyarország
Sandoz Hungária Kft.
Tel.: +36 1 430 2890


	Danmark/Norge/Ísland/Sverige
Sandoz A/S
Tlf/Sími/Tel: +45 63 95 10 00

	Malta
Sandoz Pharmaceuticals d.d.
Tel: +35699644126

	Deutschland
Hexal AG
Tel: +49 8024 908 0

	Nederland
Sandoz B.V.
Tel: +31 36 52 41 600


	Eesti
Sandoz d.d. Eesti filiaal
Tel: +372 665 2400

	Österreich
Sandoz GmbH
Tel: +43 5338 2000

	Ελλάδα
SANDOZ HELLAS ΜΟΝΟΠΡΟΣΩΠΗ Α.Ε.
Τηλ: +30 216 600 5000
	Polska
Sandoz Polska Sp. z o.o.
Tel.: +48 22 209 70 00


	España
Sandoz Farmacéutica, S.A.
Tel: +34 900 456 856

	Portugal
Sandoz Farmacêutica Lda.
Tel: +351 21 000 86 00


	France
Sandoz SAS
Tél: +33 1 49 64 48 00

	România
Sandoz Pharmaceuticals SRL
Tel: +40 264 50 15 0021 407 51 60


	Hrvatska
Sandoz d.o.o.
Tel: +385 1 23 53 111 

	Slovenija
Sandoz farmacevtska družba d.d.
Tel: +386 1 580 29 02

	Ireland
Rowex Ltd.
Tel: + 353 27 50077

	Slovenská republika
Sandoz d.d. - organizačná zložka
Tel: +421 2 48 200 600


	Italia
Sandoz S.p.A.
Tel: +39 02 96541
	Suomi/Finland
Sandoz A/S
Puh/Tel: +358 10 6133 400


	Κύπρος
SANDOZ HELLAS ΜΟΝΟΠΡΟΣΩΠΗ Α.Ε.
Τηλ: +30 216 600 5000

	United Kingdom (Northern Ireland)
Sandoz GmbH (Austria)
Tel: +43 5338 2000

	Latvija
Sandoz d.d. Latvia filiāle
Tel: +371 67 892 006

	



Acest prospect a fost revizuit în .

Informaţii detaliate privind acest medicament sunt disponibile pe site­ul Agenţiei Europene pentru Medicamente: http://www.ema.europa.eu.

-------------------------------------------------------------------------------------------------------------------------


7.	Instrucţiuni de utilizare

Pentru a preveni o posibilă infecţie, trebuie să respectaţi aceste instrucţiuni.

Este important să nu încercaţi să vă administraţi injecţia dumneavoastră înșivă sau unei alte persoane dacă nu aţi fost instruit de un medic, un asistent medical sau un farmacist. Vă rugăm să citiţi toate instrucţiunile înainte de injectare. Fiecare blister sigilat conţine o seringă preumplută.

Fiecare seringă preumplută conţine 30 MU/0,5 ml sau 48 MU/0,5 ml de filgrastim.

[bookmark: _Toc147398274]Figura 7-1	Seringă preumplută cu apărătoare de siguranţă pentru ac



După injectarea medicamentului, apărătoarea pentru ac se va activa pentru a acoperi acul. Apărătoarea pentru ac asigură protejarea profesioniştilor din domeniul sănătăţii, a persoanelor care au grijă de pacienţi şi a pacienţilor împotriva leziunilor accidentale cauzate de înţeparea cu acul după injectare.

[bookmark: _hd7_Figure_4_1_EP2006__INN5162][bookmark: _hd7_Figure_4_1_EP2006__INN3946]Articole suplimentare de care aveţi nevoie pentru injectare:

	· [bookmark: _nth_After_the_medication_h4103][bookmark: _nth_What_you_additionally_4406]1 tampon cu alcool
· 1 bucată de vată sau tifon
· Recipient pentru obiecte ascuţite
· 1 pansament adeziv
	[bookmark: _Toc147398275][bookmark: _hd7_Figure_4_2_Additional_5697]Figura 7-2	Articole suplimentare necesare





[bookmark: _nth_Important_safety_infor4545]
Informaţii importante de siguranţă

[bookmark: _nth_Caution__Keep_the_EP204574]Atenţie: Nu lăsaţi seringa preumplută la îndemâna copiilor.
1. Nu deschideţi cutia exterioară până când nu sunteţi pregătit să utilizaţi seringa preumplută.
2. Nu utilizaţi seringa preumplută dacă sigiliul blisterului este rupt, întrucât este posibil ca aceasta să nu fie sigură pentru utilizare.
3. Nu utilizaţi seringa preumplută dacă tăviţa din plastic conţine lichid. Nu utilizaţi seringa preumplută dacă capacul pentru ac lipseşte sau nu este ataşat bine. În toate aceste situaţii, returnaţi la farmacie întregul pachet cu produsul.
4. Nu încercaţi să injectaţi o doză mai mică de 0,3 ml dintr-o seringă preumplută. O doză mai mică de 0,3 ml nu poate fi măsurată în mod precis utilizând seringa preumplută cu Zarzio întrucât marcajele de volum de pe cilindrul seringii pentru 0,1 ml şi 0,2 ml nu sunt vizibile.
5. Nu lăsaţi niciodată seringa preumplută nesupravegheată în situaţii în care este posibil ca alte persoane să o manipuleze.
6. Nu scuturaţi seringa preumplută.
7. Aveţi grijă să nu atingeţi aripioarele apărătoarei pentru ac înainte de utilizare. Dacă le atingeţi, este posibil ca apărătoarea pentru ac să se activeze prea devreme.
8. Nu scoateţi capacul pentru ac decât imediat înainte de a administra injecţia.
9. Seringa preumplută nu poate fi reutilizată. Vă rugăm să eliminaţi seringa preumplută utilizată imediat după utilizare într-un recipient pentru obiecte ascuţite.
10. Nu utilizaţi seringa dacă a fost scăpată pe o suprafaţă dură sau scăpată pe jos după scoaterea capacului pentru ac.

[bookmark: _nth_Storage_of_the_EP2006_5860]Depozitarea seringii preumplute Zarzio
1. Păstraţi seringa preumplută în cutia exterioară pentru a o proteja de lumină. Păstraţi-o la frigider la temperaturi între 2 °C şi 8 °C (între 36 °F şi 46 °F). Nu congelaţi.
2. Nu uitaţi să scoateţi blisterul de la frigider şi să îl lăsaţi să se încălzească timp de 15‑30 de minute pentru a-l lăsa să ajungă la temperatura camerei înainte de pregătirea pentru injectare.
3. Nu utilizaţi seringa preumplută după data de expirare inscripţionată pe cutia exterioară sau pe eticheta seringii. Dacă aceasta a expirat, returnaţi întregul ambalaj la farmacie.
4. Seringa poate fi scoasă de la frigider şi lăsată la temperatura camerei pe durata unei singure perioade de maximum 8 zile (dar nu la o temperatură peste 25 °C). La finalul acestei perioade, produsul nu trebuie introdus înapoi în frigider şi trebuie eliminat.
[bookmark: _nth_The_injection_site6658]
Locul de injectare

[bookmark: _Toc79388160][bookmark: _Toc95315836][bookmark: _Toc95896098][bookmark: _Toc97024199][bookmark: _Toc147398276][bookmark: _hd7_Figure_4_3_Injection_s8134]Figura 7-3	Locuri de injectare

	[bookmark: _nth___6678]	

	Locul de injectare este locul de la nivelul corpului unde urmează să utilizaţi seringa preumplută.
· Locul recomandat este zona din faţă a coapsei. De asemenea, puteţi injecta şi în zona inferioară a abdomenului, dar nu în zona de 5 cm (2 inchi) în jurul buricului. 

	[bookmark: _nth_Figure_F6956]
	· Dacă injecţia vă este administrată de persoana care are grijă de dumneavoastră, se pot utiliza şi zonele exterioare ale braţului sau zonele superioare ale feselor.
· Alegeţi un loc diferit de injectare de fiecare dată când vă administraţi singur injecţia.
· Nu administraţi injecţia în zone unde pielea este sensibilă, învineţită, roşie, scuamoasă sau uscată. Evitaţi zonele cu cicatrici sau vergeturi.



[bookmark: _nth_Preparing_the_EP2006__7275]Pregătirea seringii preumplute Zarzio gata de utilizare
1. Scoateţi din frigider blisterul care conţine seringa preumplută şi lăsaţi-l nedeschis timp de aproximativ 15-30 de minute, pentru a ajunge la temperatura camerei.
2. Când sunteţi gata să utilizaţi seringa preumplută, deschideţi blisterul şi spălaţi-vă bine pe mâini cu apă şi săpun.
3. Curăţaţi locul de injectare cu un tampon cu alcool.
4. Scoateţi seringa preumplută din blister ţinând-o de zona de mijloc, conform celor ilustrate în Figura 7-4. Nu apucaţi pistonul. Nu apucaţi capacul pentru ac.

[bookmark: _Toc94519325][bookmark: _Toc95315837][bookmark: _Toc95896099][bookmark: _Toc97024200][bookmark: _Toc147398277][bookmark: _hd7_Figure_4_4_Remove_the_9469]Figura 7-4	Scoateţi seringa preumplută din blister



5. Verificaţi pentru a vă asigura că apărătoarea de siguranţă pentru ac, din plastic transparent, se află peste cilindrul seringii din sticlă. Dacă apărătoarea de siguranţă pentru ac, din material transparent, acoperă capacul pentru ac (conform celor ilustrate în Figura 7-5), seringa a fost activată, NU utilizaţi seringa şi luaţi una nouă. Figura 7-6 ilustrează o seringă gata de utilizare.
[bookmark: _Toc447797016][bookmark: _Toc147398278]
[bookmark: _hd7_Figure_4_2_DO_NOT_USE8119]Figura 7-5	A NU SE UTILIZA

	
	În această configuraţie, apărătoarea pentru ac este ACTIVATĂ – NU UTILIZAŢI seringa preumplută


[bookmark: _Toc147398279]
[bookmark: _hd7_Figure_4_3_Ready_to_Us8315]Figura 7-6	Gata de utilizare

	
	În această configuraţie, apărătoarea pentru ac NU ESTE ACTIVATĂ şi seringa preumplută este gata de utilizare



6. Inspectaţi seringa preumplută. Lichidul trebuie să fie limpede. Culoarea poate fi incoloră până la uşor gălbuie, NU UTILIZAŢI dacă observaţi alte particule şi/sau modificări de culoare şi returnaţi la farmacie seringa preumplută şi ambalajul în care a venit aceasta.

7. NU UTILIZAŢI dacă seringa preumplută este stricată sau dacă apărătoarea pentru ac este activată. În toate aceste cazuri, returnaţi la farmacie întregul ambalaj cu produs.
[bookmark: _nth_How_to_use_the_EP2006_8998]
Cum se utilizează seringa preumplută Zarzio

	[bookmark: _Toc79388163][bookmark: _Toc95315840][bookmark: _Toc95896102][bookmark: _Toc97024203][bookmark: _Toc147398280][bookmark: _hd7_Figure_4_7_Remove_need10842]Figura 7-7	Scoateţi capacul pentru ac



	Trageţi cu atenţie şi cu o mișcare dreaptă de capacul pentru ac pentru a-l scoate de pe seringa preumplută. Aruncaţi capacul pentru ac. Este posibil să observaţi o picătură de lichid la capătul acului. Acest lucru este normal. 

	Ţinând seringa conform ilustraţiei, apăsaţi încet pe piston pentru a elimina excesul de medicament, până când marginea bazei conice a opritorului pentru piston se aliniază cu marcajul de pe seringă care corespunde dozei prescrise pentru dumneavoastră. Mai jos aveţi un exemplu pentru o doză de 0,4 ml.

Manipulaţi cu atenţie pentru a nu atinge aripioarele apărătoarei pentru ac înainte de utilizare. Este posibil ca apărătoarea pentru ac să se activeze prea devreme.

Verificaţi din nou pentru a vă asigura că seringa preumplută conţine doza corectă de Zarzio.

Sunaţi la furnizorul de asistenţă medicală sau la asistentul medical dacă aveţi probleme când măsuraţi sau injectaţi doza de Zarzio.


	[bookmark: _Toc95315841][bookmark: _Toc95896103][bookmark: _Toc97024204][bookmark: _Toc147398281][bookmark: _hd7_Figure_4_8_Partial_dos11733]Figura 7-8	Exemplu de doză parţială pentru o doză de 0,4 ml




	[bookmark: _Toc95315842][bookmark: _Toc95896104][bookmark: _Toc97024205][bookmark: _Toc147398282][bookmark: _hd7_Figure_4_9_Insert_need11872]Figura 7-9	Introduceţi acul



	Prindeţi uşor pielea de la locul de injectare pentru a forma un pliu şi introduceţi acul conform ilustraţiei. Împingeţi complet acul, pentru a vă asigura că se administrează întregul volum de medicament.

	[bookmark: _Toc79388165][bookmark: _Toc95315843][bookmark: _Toc95896105][bookmark: _Toc97024206][bookmark: _Toc147398283][bookmark: _hd7_Figure_4_10_Depress_pl12147]Figura 7-10	Apăsaţi pistonul



	Ţinând seringa preumplută conform ilustraţiei, apăsaţi încet pistonul cât de mult se poate, astfel încât capul pistonului să fie poziţionat complet între aripioarele apărătoarei pentru ac.

Ţineţi pistonul apăsat complet, menţinând seringa în poziţie timp de 5 secunde.

	[bookmark: _Toc79388166][bookmark: _Toc95315844][bookmark: _Toc95896106][bookmark: _Toc97024207][bookmark: _Toc147398284][bookmark: _hd7_Figure_4_11_Withdraw_n12533]Figura 7-11	Retrageţi acul



	Menţineţi pistonul apăsat complet cât timp retrageţi cu atenţie acul menţinut drept din locul de injectare. 

	[bookmark: _Toc79388167][bookmark: _Toc95315845][bookmark: _Toc95896107][bookmark: _Toc97024208][bookmark: _Toc147398285][bookmark: _hd7_Figure_4_12_Release_pl12755]Figura 7-12	Eliberaţi pistonul


	Eliberaţi uşor pistonul şi lăsaţi apărătoarea pentru ac să acopere automat acul expus.

Este posibil să fie prezentă o cantitate mică de sânge la locul de injectare. Puteţi ţine o bucată de vată sau de tifon la locul de injectare şi menţineţi apăsat timp de 10 secunde. Nu frecaţi locul de injectare. Puteţi acoperi locul de injectare cu un pansament adeziv mic, dacă este necesar.



Instrucţiuni de eliminare

	[bookmark: _Toc79388168][bookmark: _Toc95315846][bookmark: _Toc95896108][bookmark: _Toc97024209][bookmark: _Toc147398286][bookmark: _hd7_Figure_4_13_Disposal13244][bookmark: _Hlk160791641]Figura 7-13	Eliminarea



	Eliminaţi seringa utilizată într-un recipient pentru obiecte ascuţite (recipient cu închidere, rezistent la înţepare). Pentru siguranţa şi sănătatea dumneavoastră şi a altor persoane, acele şi seringile utilizate nu trebuie niciodată reutilizate.



-------------------------------------------------------------------------------------------------------------------------

Următoarele informaţii sunt destinate numai profesioniştilor din domeniul sănătăţii:

Soluţia trebuie inspectată vizual înainte de utilizare. Trebuie utilizate numai soluţii limpezi, fără particule. Expunerea accidentală la temperaturi de congelare nu afectează în mod negativ stabilitatea Zarzio.

Zarzio nu conţine conservanţi: Având în vedere riscul posibil de contaminare microbiană, seringile de Zarzio sunt numai de unică folosinţă.

Diluare înaintea administrării (opţională)

Dacă este necesar, Zarzio poate fi diluat cu soluţie de glucoză 50 mg/ml (5%). Zarzio nu trebuie diluat cu soluţie de clorură de sodiu.

Nu se recomandă diluarea la o concentraţie finală < 0,2 MU/ml (2 micrograme/ml).

Pentru pacienţii cărora li se administrează filgrastim diluat la concentraţii < 1,5 MU/ml (15 micrograme/ml) trebuie adăugată albumină serică umană (ASU) până la o concentraţie finală de 2 mg/ml.

Exemplu: La un volum final de injectare de 20 ml, dozele totale de filgrastim mai mici de 30 MU (300 micrograme) trebuie administrate cu 0,2 ml din soluţia de albumină serică umană 200 mg/ml (20%) Ph. Eur, adăugată.

Atunci când este diluat cu soluţie de glucoză 50 mg/ml (5%), filgrastim este compatibil cu sticla şi cu o varietate de materiale plastice, incluzând polivinilclorură, poliolefină (un copolimer al polipropilenei şi polietilenei) şi polipropilenă.

După diluare: Stabilitatea chimică şi fizică a soluţiei în timpul utilizării, diluată pentru perfuzie, a fost demonstrată timp de 24 ore, la 2 °C­8 °C. Din punct de vedere microbiologic, produsul trebuie utilizat imediat. Dacă nu este utilizat imediat, perioada de păstrare în timpul utilizării şi condiţiile înainte de utilizare sunt responsabilitatea utilizatorului şi în mod normal nu ar trebui să depăşească 24 ore la 2 °C­8 °C, cu excepţia cazului în care diluarea a fost efectuată în condiţii aseptice controlate şi validate.

Utilizarea seringii preumplute cu apărătoare de siguranţă pentru ac

Apărătoarea de siguranţă pentru ac acoperă acul după injecţie, pentru a preveni leziunile prin înţeparea cu acul. Aceasta nu afectează funcţionarea normală a seringii. Apăsaţi pistonul încet, uniform, până când s­a administrat întreaga doză şi pistonul nu mai poate fi apăsat. În timp ce menţineţi pistonul apăsat, scoateţi seringa din pacient. Apărătoarea de siguranţă pentru ac va acoperi acul când se eliberează pistonul.

Eliminare

Orice produs neutilizat sau material rezidual trebuie eliminat în conformitate cu reglementările locale.

